बिमलेन्दु पाण्डेय जी के प्रतिष्ठा खाली एतने से नइखे कि उहाँ का प्रतिष्ठित साहित्यकार श्रद्धेय रामनाथ पाण्डेय जी के सुपुत्र हईं (जे महेन्दर मिसिर का जीवनी पर आधारित "महेन्दर मिसिर" उपन्यास लिखले रहे) कि बिमलेन्दु जी एम.ए.(Economics) आ एलएलबी कइले बानीं, कि उत्तर बिहार क्षेत्रीय ग्रामीण बैंक से अधिकारी का पद से 31 मार्च 2020 के अवकाश पवले बानीं, कि आशुतोष लेन, रतनपुरा, छपरा में निवास बा, कि परिवार का संगे सुखमय जीवन जी रहल बानीं।\nई सब परिचय केहू के हो सकता। पाण्डेय जी के सबसे बड़हन प्रतिष्ठा आ परिचय बा उहाँ के खरखर आ निष्कपट सुभाव, बेबाक विचार, अपना पिताजी आ भोजपुरी साहित्यिक आ सांस्कृतिक विरासत जोगावे में तन, मन आ धन से समर्पण।\nभोजपुरी आ भोजपुरी भाषा खातिर सदईं नीमन करे की ऊर्जा से लबालब भरल ए शानदार, जानदार आ दिलदार ब्यक्तित्व के उपस्थिति भोजपुरी का हर मंचन पर समान रूप आ निःस्वार्थ भाव से रहेला।\nइहाँ के खरखर सुभाव आपन- गैर भूलि के हरमेशा भोजपुरी आ भोजपुरिया लोग की भलाई के सोचत रहेला। बहुते भोजपुरिया संकट का समय इहाँ से लाभ उठवले बाड़ें। हमरा के व्यक्तिगत रूप से इहाँ के इहे गुन प्रभावित कइलसि। आजु #पाण्डेय जी के जनमदिन ह। हम हिरदय की समग्रता से शुभकामना देत चाहबि कि पाण्डेय जी शतायु होईं, निरोग रहीं आ भोजपुरी खातिर होत भाँति-भाँति के कार्यन में आपन सक्रिय जोगदान देत रहीं। रिटायर की बाद के पारी में इहाँ के सगरे मनोकामना पूरा होखे। भगवान भूतभावन के वरदहस्त रक्षावर्म्म बनि के हमेशा माथ पर बनल रहे।\nदेव सभे मिलि दे वरदान मिले सुख स्वास्थ सदा चहुँओरी।\nमंगलगान बजे दुअरा फगुआ चइता कजरी रसबोरी।\nरात अँजोर छिटे शशि आइ मधुऋतु न जाय कहीं घर छोड़ी।\nखाँचिन मान मिले सबसे जग के सब बैभव से भरि झोरी।\nजय,माता दी, जय जय श्री राम 🙏🙏\nपरम आदरणीय, हमनी के परिवार "सारण भोजपुरिया समाज"के वरिष्ठतम संस्थापक सवांग, साहित्यिक आ सांस्कृतिक घराना (भोजपुरी के पहिलका उपन्यास के रचनाकार)श्रद्धेय स्वःरामनाथ पाण्डेय जी के सुपुत्र, समाज़ सेवी, अवकाश प्राप्त बैंक अधिकारी, भोजपुरी भाषा आ संस्कृति के पोषक, व्यवहार कुशल, मृदुल-मृदुभाषी, भोजपुरिया संत आ सबसे बढ के हमार ज्येष्ठ भ्राता श्री विमलेन्दु भूषण पाण्डेय जी के आज अवतरण दिवस हार्दिक बधाई आ स्वस्थ,सुख, समृद्धि से परिपूर्ण समाजिक साहित्यिक आ सांस्कृतिक सक्रियता के साथे मंगलमय जीवन यापन के शुभकामना बा ।परम पिता परमेश्वर से प्रार्थना रही की हमरा भइया जी के, नेह-छोह, प्यार-दुलार, सानिध्य आ मार्गदर्शन हमनी का अनंत काल तक अइसही मीलत रहो ।🎂🎁🌹\nसाप्ताहिक दि ग्राम टुडे\nसारण भोजपुरिया समाज परिवार के संस्थापक आ साहित्य जगत के नामचीन बेक्ती जेकरा नस नस में भोजपुरी बसल बा।उनहीं के अवतरण दिवस ह।\nआजे के दिन भोजपुरी के पहिला साहित्यकार स्व० रामनाथ पाण्डेय जी के आँगना में एगो आवाज गुँजल रहे।ऊ आवाज हमनी के भइया श्री विमलेन्दु भूषण पाण्डेय जी के रहे।\nभइया के जन्मदिन के हार्दिक बधाई बा।\nभोजपुरी के परचम लहरावत ऊहाँ के जिनगी स्वर्णिम होखे।एही कामना के साथे फेरू से बधाई!\nमासिक दि ग्राम टुडे\nपरम आदरणीय ज्येष्ट भ्राता श्री विमलेन्दु भूषण पाण्डेय जी, उतर विहार ग्रामीण बैंक के वरीय प्रबन्धक के पद से आज सेवा निवृत हो गइनी ।भइया जी अपना जीवन के सोनहुला समय में से 38 वर्ष के सेवा पूरा तन्मयता आ समर्पण के साथे पुरा कइला के बाद आगे के सुखी, स्वस्थ आ मंगलमय जीवन यापन के शुभकामना के साथे भगवान से निहोरा आ प्रार्थना बा कि, ऐह समर्पित समाज सेवी, साहित्य प्रेमी आ सबसे बढ के भोजपुरिया संत के नेह-छोह, प्यार-दुलार, सानिध्य आ मार्गदर्शन हमनी का अनंत काल तक अइसही मीलत रहो ।🙏🙏\n२अप्रिल १९६० में स्व.रामनाथ पांडेय जी ( भोजपुरी साहित्य के पहिलका उपन्यासकार ) के घरे रतनपुर छपरा में स्व.उमा पांडेय जी के गर्भ से एगो बालक के जनम भइल जे आज Bimlendu Pandey के नाम जानल जानी , प्रारंभिक शिक्षा छपरा से भइल बाद में उहाँ के एम.ए आ एल.एल.बी . भी कइनी । ओही समय उत्तर बिहार ग्रामीण बैंक में नियुक्ति भइल आ कुछ दिन बितला के बाद उहाँ के पाणिग्रहण संस्कार Meena Pandey जी से भइल ।\nश्री पांडेय जी सरल स्वभाव के धनी आ बेबाक अंदाज वाला एगो प्रखर व्यक्ति हईं । साहित्य इहाँ के रग रग में भरल बा । आज इहां के भोजपुरी साहित्य खातिर तत्पर एगो महान योद्धा के तरह सक्रिय आ " सारण भोजपुरिया " के संस्थापक बानी ।\n३१ मार्च २०२० के उत्तर बिहार ग्रामीण बैंक से सेवानिवृत्त भइला के बाद आनंदमय जीवन व्यतीत करे के डगर में चल दिहले बानी ।\nइहाँ के " भोजपुरिया संत " के उपाधि इहाँ के चाहे वाला लो दिहले बा । गर्व बा अइसन भोजपुरी समर्पित संत पर ।\nआज ओही विमलेंदु भइया के जन्मदिन ह परमपिता परमेश्वर से निहोरा बा कि भइया के स्वस्थ राखीं आ दीर्घायु प्रदान करीं ,\nभइया के जन्मदिन के बहुत बहुत बधाई व शुभकामना बा 🌹🙏


चार गो भोजपुरिया दिग्गज शामिल बाड़े सुर-संग्राम-२ में – Anjoria\nअगस्त 2, 2010 Maliini Awasthi, कल्पना, मनोज तिवारी, महुआ टीवी, सुर-संग्राम-२\nभोजपुरी दर्शकन के पसंदीदा चैनल महुआ टीवी पर छह अगस्त से शुरु होखे जा रहल बा सभकर पसंदीदा रियलिटी म्युजिकल शो सुर-संग्राम-२. आ अबकी एकरा मंच पर एगो ना, दू गो ना, पूरा चार गो भोजपुरिया महारथी आपन जलवा देखावत भोजपुरिया गायन के दोसरा नायक का खोज के जिम्मेदारी उठावे में शामिल होखीहे.\nसुर-संग्राम-२ के एंकर रहीहें मनोज तिवारी जे अपना खास शैली में कइल एंकरिंग से पिछला सुर संग्राम के लोकप्रियता का बुलन्दी पर चहुँपा दिहले रहले. अबकियो ऊ अपना खास अंदाज आ गायकी से सभकर मनोरंजन करत एह जिम्मेवारी के पालन करीहे. निर्णायक का कुरसी पर उहे पुरनका दुनु जज अबकियो बाड़ी, लोक गायिका मालिनी अवस्थी आ भोजपुरी गायकी के रॉक स्टार कल्पना.\nसुर-संग्राम-२ में नया बात ई जोड़ल गइल बा कि अबकी प्रतिभागियन के गायन का साथ साथ ओह लोग के व्यक्तित्वो के परख कइल जाई आ एह महती जिम्मेदारी के बार उठावे जा रहल बाड़न हिन्दी सिनेमा, आ भोजपुरी सिनेमा के सुपर स्टार रवि किशन. रविकिशन के जिम्मेदारी मिलल बा प्रतिभागियन के प्रस्तुति, अंदाज, चाल ढाल, आ व्यक्तित्व के आकलन करे के.\nअब ई तीनो जज मिल के बिहार आ यूपी के टीम खातिर बारह बारह गो प्रतिभागी चुनीहें जवना में से केहू एक के मिली सुर-संग्राम-२ के नंबर वन के ताज.\nकार्यक्रम शुक आ शनिचर के रात आठ बजे से शुरु होखी.\nOne thought on “चार गो भोजपुरिया दिग्गज शामिल बाड़े सुर-संग्राम-२ में”\nअगस्त 3, 2010 को 1:22 अपराह्न पर\nKash apne bhojpuri kala se aslilta ke ajgar ko khatm kar dene wale sankalpit logo ka bhi ek manch sur sangram ki tarah hota.kash kalakaar apne purkho ki anmol dharohar ko bachane ke liye apni kala ka prayog karte to kitna achha hota.kash aj k shirshadhin log yah samajh pate ki jis bhasa ki sewa kar use vishva bhar me uchhal dene ki baat kehte hai we un logo ki kaun si sewa kar paye jin logo se is bhasa ka astitva hai.we aj bhi ashikshit ,bhramit aur heya bane hue hai,is ashiksha se mukti kab milegi.basha ka is tarah ekangi vikas thik nahi.abdul hamid aur vir kunwar ki parampara jane kab uthegi par jagegi jarur.jarur


यूपी से राज्यसभा सीट के चुनाव करावहीं के पड़ी – टटका खबर\nउत्तर प्रदेश से राज्यसभा के 11सीट के चुनाव में 12 जने के परचा सही मिलला आ कवनो नाम वापिस ना भइला से तय हो गइल कि अब वोटिंग करावहीं के पड़ी. कांग्रेस का टिकट पर उमीदवार बनल कपिल सिब्बल का सोझा विकट समस्या आ गइल बा काहे कि जितावा जोग वोट कांग्रेस का लगे नइखे आ दोसरा का वोटन को भरोसे कांग्रेस उनका के खड़ा करवले रहुवे. बाकिर एन मौका पर भाजपा के दांव कपिल के राह मुश्किल करा दिहलसि. वोटिंग 11 जून के करावल जाई अब.\nअइसने हाल विधान परिषदो के चुनाव में बन गइल बा. 13 सीट खातिर 14 गो उमीदवारन के मैदान में बनल रहला का चलते ओकरो चुनाव 10 जून के करावल जाई.


लोक कवि अब गाते नहीं – ७ – Anjoria\nअप्रैल 25, 2011 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि़, लोक कवि अब गाते नहीं\nछठवाँ कड़ी में रउरा लोक कवि के सम्मान खातिर तिकड़म भिड़ावत पत्रकार का बारे में पढ़ले रहीं जे ओकरा बदले में अपना खातिर लोककवि से उनुका ग्रुप के एगो लड़की के डिमाण्ड रखले रहे.\nपत्रकार चहले रहित त जइसे मुख्यमंत्री से कह के लोक कवि खातिर सम्मान घोषित करवले रहुवे, वइसहीं उनुका से कहि के तारीखो घोषित करवा सकत रहे. बाकिर जाने काहे अइसन करे में ओकरा आपन हेठी बुझाइल. से चेयरमैन साहब के बतावल रणनीति के ध्यान में राखतो खुद आपनो एगो रणनीति बनवलसि. एह रणनीति का तहत ऊ कुछ नेतवन से फोने पर बतियवलसि आ बाते बात में लोक कवि के सम्मान के जिक्र चलवलसि आ कहलसि कि आप अपने इलाका में एकर आयोजन काहे नइखीं करवा लेत ? कमोबेस हर नेता से ओकरा इलाका मुताबिक जोड़ घटाव बान्ह के लगभग अपने बाति नेता का मुँह में डलवा के ओह नेता से प्रतिक्रियात्मक टिप्पणी ले लिहलसि. एगो मंत्री से कहलसि कि बताईं ओकर गृह-जनपद आ आपके इलाका त सटले-सटल है त काहे नहीं सम्मान समारोह आप अपने इलाका में करवावत ? आपहु के धाक बढ़ी. एगो किसान नेता से कहलसि कि बताईं लोक कवि त अपना गाना में किसाने आ ओकरा माटी के बात गावल करेले आ सही मायने में लोक कवि के सुननिहारो किसाने लोग बा. किसानन में, मेंड़-खेत-खरिहानन में अपना गाना का मार्फत लोक कवि के जतना पैठ बनल बा ओतना पैठ बा केहू के ? ना नू ? त आप एहमें पाछा काहे बानी ? आ साँच पूछीं त एह सम्मान समारोह के आयोजन के संचालन सूत्र सही मायने में रउरे हाथ में रहे के चाही. जबकि मजदूर के एगो बड़हन महिला नेता, जे सांसदो रही, से कहलसि कि साँझ के थाक-हार के लवटल मजदूर लोके कवि के गाना से आपन थकान मेटावेला त मजदूरन के भावना समुझे वाला गायक के सम्मान मजदूरने का शहर में होखे क चाहीं कि ना ? आ जाहिर बा कि सगरी नेता लोक कवि के सम्मान के क्रेडिट लेबे खातिर, आपन वोट बैंक पकिया करे का फेर में लोक कवि के सम्मान अपने-अपने इलाका में करावे के गणित बइठावत बयान मारत गइले. बस पत्रकार के काम हो गइल रहे. ऊ दू एक दिन अउरी एह चरचा के हवा दिहलसि आ हवा जब चिंगारी के शोला बनावल शुरु कर दिहलसि तबहिये पत्रकार अपना अखबार में एगो स्टोरी फाइल कर दिहलसि कि लोक कवि के सम्मान के तारीख एहसे फाइनल नइखे हो पावत कि ढेरे नेता लोग में होड़ लागल बा. हर नेता अपना-अपना इलाका में लोक कवि के सम्मान करवावल चाहत बा. तब जबकि पत्रकार के मालूम रहे कि योजना के मुताबिक लोक कवि के सम्मान उनुके गृह-जनपद में सँभव हो सकेला, सगरी नेतवन के टिपप्णी वर्बेटम कोट कर के लिखल एह स्टोरी से ना सिर्फ लोक कवि के सम्मान के तारीखे घोषित हो गइल बलुक उनुका गृह-जनपद के जगहो के एलान हो गइल. साथ ही लोक कवि के “लोकप्रियता” के प्रचारो हो गइल.\nलोक कवि के लय अब कार्यक्रमन में देखते बनत रहे. अइसने एगो कार्यक्रम में पत्रकारो चहुँप गइल. ग्रीन रुम में बइठ के शराब पियत ऊ बेर-बेर कपड़ा बदलत लड़िकियन के देह के कबो कनखी से त कबो सोझे तिकवत रहल. पत्रकार के एह मयकशी में मंच से आवत-जात लोको कवि शरीक हो जात रहलन. दू-तीन गो लड़िकियनो के पत्रकार दू-एक पेग पिया दिहलसि. एगो लड़िकी पर दू चार बेर हाथो फेरलस. एह फेर में ऊ डांसर निशा तिवारिओ के अपना लगे बोलवलसि बाकिर ऊ पत्रकार का लगे फटकल ना. उलुटे आँख तरेरे लागल. पत्रकार कवनो प्रतिक्रिया ना दिहलन आ चुप चाप शराब पियत गइले. जाने ओकर ठकुराई उफना गइल कि शराब के नशा चढ़ गइल कि निशा के देह के ललक ? चादर ओढ़ के कपड़ा बदलत निशा के पत्रकार अचके में पाछा से दबोच लिहले. ऊ ओकरा के ओहिजे लेटावे का फेर में रहलन तबले निशा सम्हर गइल रहे आ पलटि के ठाकुर साहब के दू-तीन झाँपड़ धड़ाधड़ रसीद कर दिहलसि आ दुनु हाथ से पूरा ताकत लगा के पाछा ढकेलत कहलसि, “कुकुर तोर ई हिम्मत !” ठाकुर साहब पियले त रहबे कइलन निशा के ढकेलते ऊ भड़भड़ा के गिर पड़ले. निशा गोड़ में से सैंडिल निकललसि आ ले के बाबू साहब का ओरि लपकले रहल कि मंच पर ई खबर सुन के लोक कवि भागत ग्रीन रुम में अइले आ निशा के सैण्डिल वाला हाथ पाछा से धर लिहलन. कहले, “ई का करत बाड़िस ?” ऊ ओकरा पर बिगड़बो कइले आ कहलें,”चल, गोड़ छू के माफी माँग !”\n“माफी हम ना, ई हमरा से माँगसु गुरुजी !” निशा बिफरल, “हमरा से बदतमीजी ई कइले बाड़न.”\n“धीरे बोल, धीरे.” लोक कवि खुद आधा सुर में कहलें, “हम कहत बानी माफी माँगऽ.”\n“ना गुरुजी !”\n“माँग लऽ. हम कहत बानी. इहो तोहरा ला गुरुजी हउवन.” लोक कवि कहलें.\n“जइसन कहत बानी फौरन कर ! तमाशा मत बनाव. आ जइसन ई करें करे दे.” लोक कवि बुदबुदइले आ गँवे से कहले, “जइसन कहें वइसन करऽ.”\n“ना !” निशा बोललसि त धीरे बाकिर पूरा सख्ती से. लोक कवि इहो गौर कइलें कि अबकी ऊ “ना” का साथे “गुरुजी” संबोधनो ना लगवलसि. एह बीचे पत्रकार बाबू साहब त लुढकले पटाइल रहले बाकिर आँखिन में उनका आगि खौलत रहुवे. ग्रीन रूम में मौजूद बाकी लड़िकी, कलाकारो सकता में रहीं सँ बाकिर खामोशी भरल खीस सबका आँखिन में सुलगत देखि के लोक कवि असमंसज में पड़ गइले. ऊ अपना एगो “लेफ्टिनेंट” लड़िकी के आँखे-आँखि में निशा के सम्हारे के इशारा कइलम आ खुदे पत्रकार का ओर बढ़ चललन. एगो कलाकार का मदद से ऊ पत्रकार के उठवले. कहले, “आपो ई सब का कर देते हैं बाबू साहब ?”\n“देखीं लोक कवि, हम अउरी बेइज्जति नइखीं बरदाश्त कर सकत.” बाबू साहब दहड़लन, “तनी पकड़ का लिहनी एह छिनार के त एकर ई हिम्मत !”\n“धीरे बोलीं बाबू साहब.” लोक कवि बुबुदइलन, “बाहर हजारन पब्लिक बइठल बा. का कही लोग ?”\n“चाहे जवन कहें, हम आजु माने वाला नइखीं.” बाबू साहब कहलें, “आजु ई हमरा नीचे सूती. बस ! हम अतने जानत बानी.” नशा में ऊ बोललन, “हमरा नीचे सूती आ हमरा के डिस्चार्ज कराई. एकरा से कम पर कुछुवो ना !”\n“अइसहीं बात करब ?” लोक कवि बाबू साहब के गोड़ छूवत कहलें,”आप बुद्धिजीवी हईं. ई सब शोभा नइखे देत आप के.”\n“आपके शोभा देत बा ?” बाबू साहब बहकत कहलें, “आपके हमार सौदा पहिलही हो चुकल बा. आपके काम त डन हो गइल आ हमार काम ?”\nबाबू साहब के बात सुन के लोक कवि के पसीना आ गइल. तबहियो ऊ बुदबुदइले, “अब इहाँ इहे सब चिल्लायब ?” ऊ भुनभुनइलन,” ई सब घरे चल के बतियाएब.”\n“घरे काहे ” एहिजे काहे ना ?” बाबू साहब लोक कवि पर बिगड़ पड़लन, “बोलीं आजु ई हमरा के डिस्चार्ज करी कि ना ? हमरा नीचे सूती कि ना ?”\n“ई का बोलत बानी ?” लोक कवि हाथ जोड़त फुसफुसइलन.\n“कवनो खुसफुस ना. क्लियर-क्लियर बता दीं हँ कि ना ?” बाबू साहब के कहना रहे.\n“चुपाइबो करब कि अइसहीं बेइज्जति कराएब ?”\n“हम समुझ गइनी आप अपना वायदा से मुकरत बानी.”\nलोक कवि चुपा गइलन.\n“खामोशी बतावत बा कि वादा टूट गइल बा.” बाबु साहब लोक कवि के फेर कुरेदलन.\nलेकिन लोक कवि तबहियो चुप रहलन.\n“त सम्मान कैंसिल !” बाबू साहब उहे बार फेर जोर से दोहरवलन, “लोक कवि आपका सम्मान कैंसिल ! मुख्यमंत्री के बापो अब आपके सम्मान ना दे पाई.”\n“चुप रहीं बाबू साहब !” लोक कवि के एगो साथी कलाकार हाथ जोड़त कहलसि, “बहरी बड़हन पब्लिक बिया.”\n“कुछ नइखे सुने के हमरा !” बाबू साहब कहलें, “लोक कवि निशा कैंसिल कइलें आ हम सम्मान कैंसिल कइनि. बात खतम.” कह के बाबू साहब शराब के बोतल आ गिलास एक-एक हाथ में लिहले उठ खड़ा भइलन. कहलें, “हम चलतानी.” आ ऊ साँचहु ग्रीन रूम से बहरी निकल गइलन. माथे हाथ धइले लोक कवि चैन के साँस लिहलन. कलाकारन के हाथ का इशारा से आश्वस्त कइलन. निशा का माथ पर हाथ राख के ओकरा के आशीर्वाद दिहलन, “जियत रहऽ” फेर बुदबुदइलन, “माफ करीह !”\n“कवनो बाति ना गुरुजी !” कह के निशा अपनो ओर से बात खतम कर दिहली बाकिर लोक कवि रो दिहलें.भरभर-भरभर. लेकिन जल्दिये ऊ कान्ह पर राखल गमछा से आँखि पोंछलें, धोती के निचला कोर उठवले, हाथ में तुलसी के माला लिहले मंच पर चहुँप गइले. उनुकरे लिखल युगल गीत उनुकर साथी कलाकार गावत रहलें, “अँखिया बता रहीं हैं लुटी कहीं गई हैं.” लोक कवि अपना गोड़ के गति देत तनी थिरके के कोशिश कइलें आ एनाउंसर के इशारा कइलें कि उनुका के मंच पर बोलावो.\nएनाउंसर वइसने कइले. लोक कवि मंच पर चहुँपले आ साजिन्दा लोगन के इशारा कर के कहरवा धुन पकड़ लिहले. फेर भरल गला से गावे लगले, “नाचे न नचावै केहू पइसा नचावेला.” गावत-गावत गोड़ के गति दिहले बाकिर गोड़ त का मनो साथ ना दिहलसि. अबहीं पहिलके अंतरा पर रहले कि उनुका आँखिन से फेर लोर ढरके लागल. लेकिन ऊ गावते रहलन, “नाचे न नचावै केहू पइसा नचावेला”. एह समय उनुका गायकी में लये में ना, उनका गोड़ के थिरकलो में एगो अजबे करुणा, लाचारी आ बेचारगी समा गइल रहे. ओहिजा मौजूद सुननिहार-देखनिहार एहू सब के लोक कवि के गायकी के एगो अविरल अंदाज समुझले बाकिर लोक कवि के संगी-साथी भउँचको रहले आ ठकुआइलो. लेकिन लोक कवि असहज रहतो गायकी के सधले रहलन. हालांकि सगरी रियाज रिहर्सल धराइल रहि गइल रहे संगत दे रहल साजिन्दन के. लेकिन जइसे कि लोक कवि के गायकी बेचारगी के लय थाम लिहले रहुवे संगतकारो “फास्ट” का जगहा “स्लो” हो गइल रहलें बिना संकेत, बिना कहले. अउर ई गाना “नाचे न नचावै केहू पइसा नचावेला” सांचहू विरले ना यादगारो बनि गइल रहे. खास कर के तब अउर जब ऊ ठेका दे के गावसु, “हमरी न मानो…” बिल्कुल दादरा के रंग टच दे के तकलीफ के जवन दंश ऊ बोवत रहले अपना गायकी का मार्फत ऊ भुलाये जोग ना रहलो ना रहे. ऊ जइसे सबकुछ से बेखबर गावत रहले आ रोवत रहले. लेकिन लोग उनुकर रोवल ना देख पावत रहे. कुछ लोर माइक तोप लेव त कुछ लोर उनुका मिसरी जइसन मीठ आवाज में बहल जात रहे. कुछ सुधी सुननिहार उछल के बोलबो कइलें, “आजु त लोक कवि कलेजा निकाल के राखि दिहलें !” उनुकर गायकी साँचहू बहुते मार्मिक हो गइल रहे.\nई गाना अबही खतमो ना भइल रहे कि लोक कवि दोसरा गाना पर आ गइले, “माला ए माला, बीस आना के माला !” फेरु कई देवी-देवता, भगवान से होखत ऊ कुछ महापुरुषन तक माला महिमा के बखान करत एह गाना में तंह, करुणा आ सम्मान के कोलाज रचे लगलन. कोलाज रचते-रचत अचानक ऊ फेरु से पहिले वाला गाना, “नाचे न नचावै केहू पइसा नचावेला” पर आ गइलन. सुधि लोग के बुझाइल कि लोक कवि एक गाना से दोसरा गाना में कुछ फ्यूजन जइसन करत बाड़न, भा कवनो नया प्रयोग, नया स्टाइल गढ़त बाड़न. लेकिन साँच ई रहे कि लोक कवि माला के सम्मान के प्रतीक बतावत ओकरा के पइसा से जोड़ के अपना अपमान के रुपक रचत रहलें. अनजानही. अपना मन के मलाल के धोवत रहले.\nकुछ दिन बाद चेयरमैन साहब बाबू साहब आ लोक कवि के बीच बातचीत करवावल चहले बाकिर दुनु में से केहू तइयार ना भइल. दुनु का बीच तनाव बनल रहल. तबहियो घोषित तारीख पर जब लोक कवि सम्मान लेबे अपना गृहनगर जात रहले त एक दिन पहिले ऊ बाबु साहब से फोन करके बहुते विनय से चले के कहलन. लेकिन बाबू साहब सगरी फजीहत का बावजूद निशा के भुलाइल ना रहले. छूटते लोक कवि से पूछ लिहलें, “निशा भेंटाई ओहिजा ? साथ चली ?”\nत बाबुओ साहिब “त फेर सवाले नइखे उठत” कहत फैसला सुना दिहलन, “निशा ना त हमहू ना आपहू ना.” आ ऊ अउरी झनकत कहले “भाँड़ में जाईं आप आ आपके सम्मान !” आ फोन राख दिहले.\nलोक कवि मायूस हो गइलन.\nनिशो कलाकारन का टीम का साथ लोक कवि के गृहनगर जाये वाला रहे. लेकिन बहुत सोच-विचरला का बाद लोक कवि अंतिम समय में निशा के जाये से मना कर दिहलें. निशा पूछबो कइलसि, “काहे ” का बाति बा गुरुजी ?”\n“समुझल करऽ” कहके लोक कवि ओकरा के टरकावे चहलें बाकिर ऊ मानल ना अड़ल रहल. बेर-बेर ओकरा पूछला से लोक कवि ओकरा पर बिगड़ गइलें, “अबहीं त ना कह दिहले बाड़न, लेकिन अगरी कहीं ओहिजा आ गइलन तब ?”\n“के गुरुजी ?”\n“बाबू साहब. अउर के ?” लोक कवि बुदबुदइले, “का चाहत बाड़ू ओहिजो वितंडा खड़ा होखे, रंग में भंग हो जाव सम्मान समारोह में” कह के निशा के ओकर मेहनताना देत कहले,”हई लऽ आ घरे चलि जा.”\n“घर में लोग पूछी त का कहब कि कार्यक्रम में काहे ना गइनी ?” ऊ मायूस हो के बोलल.\n“कह दीहऽ कि तबियत खराब हो गइल. दूई-चार ठो दर्द बोखार के गोली खरीद के बैग में राख लीहऽ.” लोक कवि कहलें आ कुछ रुक के बोललें,”अब तुरते एहिजा से निकल जा.”\nफेर लोक कवि मय दल बल का साथ अपना गृह नगर खातिर चल दिहलें.\nमुख्यमंत्री लोक कवि के समारोहपूर्वक पाँच लाख रुपिया के चेक, स्मृति चिह्न, शाल आ स्मृतिपत्र दे के सम्मानित कइले. महामहिम राज्यपाल का अध्यक्षता में. तीन गो कैबिनेट मंत्री आ पाँच गो राज्यो मंत्री समारोह में बहुते मुस्तैदी का साथ मौजूद रहले. कई गो बड़का अधिकारियो. सम्मान पावते लोक कवि एने ओने देखले आ बेबस रो पड़ले. हँ, एह सम्मान के सूत्रधार बाबू साहब ना आइल रहले. लोग समुझल कि खुशी के लोर हऽ लेकिन लोक कवि के आँखि मंच पर, मंच का आसपास आ भीड़ में बाबू साहब के बेर-बेर खोजत रहल. बाबू साहब हालांकि ना कह चुकल रहलन तबहियो लोक कवि के बहुते उमेद रहे कि बाबू साहब ओह समारोह में उनुकर हौसला बढ़ावे, बधाई देबे अइहन जरुर. आ लोक कवि बाजार के वशीभूत होके भा दबाव में अइसन ना सोचत रहलन, बलुक दिल का गहराई से श्रद्धा में डूबल भावुक हो के सोचत रहले. आ हिरनी जस आकुल उनुकर आँखि बेर-बेर बाबू साहब के हेरत रहल. भीड़ो में,भीड़ से बहरो. आगा-पाछा, दाँया-बाँया दशो दिशाईं में देखसु आ बाबू साहब के ना पा के बेकल हो जासु. एकदमे असहाय हो जासु. बिल्कुल वइसहीं जइसे कि भोलानाथ गहमरी के एगो गीत के नायक के विरह लोक कवि के एगो समकालीन गायक मुहम्मद खलील गावल करसु, “मन में ढूंढ़ली, जन में ढूँढ़ली ढूँढ़ली बीच बजारे हिया-हिया में पइठ के ढूंढ़ली ढूंढ़ली बिरह के मारे कवने सुगना पर मोहइलू आहि हो बालम चिरई.” लोक कवि खुदो एह गाना के आकुलता के सोखत रहले, “छंद-छंद लय-ताल से पूछलीं पूछलीं स्वर के मन से किरन-किरन से जा के पूछलीं पूछलीं नील गगन से धरती आ पाताल से पूछलीं पूछलीं मस्त पवन से कवने अतरे में समइलू आहि हो बालम चिरई.” ऊ कुछ बुदबुदातो रहले मन ही मन फुसुर-फुसुर. बहुते लोग समुझल कि लोक कवि ई सम्मान पा के विह्वल हो गइल बाड़े. बाकिर उनुकर संगी-साथी उनुका मर्म के कुछ-कुछ समुझत रहले. समुझत रहले सम्मान समारोह में मौजूद चेयरमैनो साहब लोक कवि के आँखिन में समाईल खोज, खीझ आ सुलगन के. लोक कवि के आँख बाबू साहब के खोजत बाड़ी सँ एह आकुलता के चेयरमैन साहब ठीक-ठीक बाँचत रहलन. बाँचत रहलन आ आँखे-आँखि में तोसो देत रहलन कि “घबरा जिन, हम बानी नू !” चेयरमैन साहब जे मंच का नीचे आगा राखल कुर्सियन पर बइठल रहले आ बगल के दोसरका कुरसी खाली रखले रहलन ई सोच के कि का पता बाबू सहबवा साला पहुँचिये आवे लोक कवि के एह सम्मान समारोह में.\nलेकिन बाबू साहब ना अइले.\nतबहिये संचालक लोक कवि के गावे खातिर नेवत दिहलने. लोक कवि कुछ-कुछ मेहराइल, कुछ-कुछ खुशी मन से उठलन आ माइक धइलन. ढपली लिहलन आ एगो देवी गीत गावे लगलन आ बाद में गावे लगलन, “मेला बीच बलमा बिलाइल सजनी”. एह गाना के नायिका का विषादे में ऊ आपनो अवसाद धोवे लगलन.\nकार्यक्रम का अंत में मुख्यमंत्री लोक कवि के जनपद के एगो सड़क के नाम उनुका नाम पर राखे के घोषणा कइलन त लोग थपड़ी बजा के खुशी जतावल. कार्यक्रम खतम भइल त लोक कवि मंच से नीचे उतरले आ ओहिजा चेयरमैन साहब के गोड़ छुवले. कहलें,”आशीर्वाद दीं !” चेयरमैन साहब लोक कवि के उठा के अँकवारी बान्ह लिहलन आ भावुक हो के कहलन,”घबरा मत, हम बानी नू. सब ठीक हो जाई.” ऊ दिलासा देत कहले.\nकार्यक्रम से निबट के ऊ कलाकारन के बिदा कइलन आ खुद तीन चार गो गाड़ियन का काफिला संगे अपना गाँवे चहुँपलन. आजु ऊ सरकार से दिहल सरकारी लालबत्ती वाला गाड़ी में गाँवे आइल रहलन. साथ में चेयरमैनो साहब रहले अपना अंबेसडर समेत. बाकिर अंबेसडर छोड़ ऊ लोक कवि का साथ लोक कवि के लाल बत्ती वाला गाड़ी में बइठलन. कार्यक्रम में लोक कवि के गाँव के कई लोग, नाते-रिश्तेदार आइल रहले तबहियो ऊ गाँवे अइलन. गाँव के डीह बाबा के पूजा अर्चना कइलन. गाँव के शिवमंदिरो में गइले. शिवजी के अक्षत जल चढ़वलन. पूजा पाठ का बाद बड़ बुजुर्गन के गोड़ छूवले आ अपना घर “बिरहा-भवन”, जवना के ऊ बहुते रुपिया खरच कर के बनववले रहलन, जा के चौकी बिछा के बइठ गइलन. चेयरमैन साहब खातिर अलगा से कुरसी लगवलन. संगी-साथियन खातिर दोसर चौकी बिछवले. ऊ लोग अबही जर-जलपान करते रहल कि धीरे-धीरे लोक कविका घरे पूरा गाँव उमड़ पड़ल. बड़-बूढ़, लड़िका-जवान, औरत-मरद सभे. लोक कवि के दुनु छोट भाईयन के छाती फूला गइल. तबहिये चेयरमैन साहब लोक कवि के एगो भाई के बोलवलन आ दस हजार रुपिया के एगो गड्डी निकाल के दिहले. कहलन कि, “पूरा गाँव में लड्डू बँटवा दऽ.”\n“अतना पइसा के !” लोक कवि के छोट भाई के मुँह बवा गइल रहे.\n“हँ सगरी पइसा के.” चेयरमैन साहब कहले, “हमार अंबेसडर ओहिजा खड़ा बिया, ड्राइवर के बोलऽ कलि हम कहले बानी. ओकरे से शहर चलि जा आ लड्डू ले के तुरते आवऽ.” फेर चेयरमैन साहब बुदबुदइले, “लागत बा ई सार अतना पइसा एकबेर में देखले नइखे.” फेर घबरइले आ अपना गनर से कहले, “जा, तुहूं साथे चलि जा, ना त एकरा से कवनो छीन झपटि लीहि !”


Dec 17, 2011 बिहार के खबर\nनक्सलियन के प्रभाव वाला जमुई जिला के चरका पत्थर इलाका में एगो सरकार विद्यालय के मकान के जेसीबी लगा के आ विस्फोट करा के उड़ा दिहल गइल. नक्सली तनिको ना चाहसु कि गरीब मजलूम आदिवासियन के पढ़े लिखे के सुविधा मिले एहसे ओकनी के पहिला निशाना पर स्कूल कॉलेज आ कवनो विकास के काम रहेला.\nजहानाबाद जिला के काको इलाका में स्टेट बैंक के हाजीपुर शाखा से शुक का दिने साढ़े पांच लाख रुपिया से बेसी लूट के लुटेरा फरार हो गइलन स.\nरोहतास के मॉडल थाना इलाका में शुक का दिने एगो व्यापारी अपना कर्मचारी के लोहा के रॉड से पीट के मुआ दिहलसि.\nबिहार के वाणिज्य कर विभाग के सगरी कार्यालय अगिला साल मार्च ले कंप्यूटर से जोड़ दिहल जाई जवना का बाद कर चोरावे के मामिला बहुते कम हो जाई. ई बाति पटना में एगो कार्यशाला के संबिधित करत उपमुख्य मंत्री सुशील मोदी कहले बाड़न.\nकाल्हु शुक का दिने पूरा बिहार भयंकर ठंड से सिकुड़ गइल. गया में छह डिग्री सेल्सियस तापमान रिकार्ड भइल. कुहासा का चलते सगरी रेल गाड़ी कई कई घंटा देरी से चलत बाड़ी सँ. काल्हु दु गो उड़ान रद्द करे देबे के पड़ल.


योसेमिटी झरना - विकिपीडिया\nयोसेमिटी घाटी से देखले पर झरना\nयोसेमिटी घाटी, योसेमिटी नेशनल पार्क, कैलिफोर्निया, अमेरिका\n37°45′25″N 119°35′48″W / 37.756845°N 119.596785°W / 37.756845; -119.596785निर्देशांक: 37°45′25″N 119°35′48″W / 37.756845°N 119.596785°W / 37.756845; -119.596785\n2,425 फीट (739 मी)\n1,430 फीट (436 मी)\nयोसेमिटी झरना अमेरिका के योसेमिटी नेशनल पार्क में एगो प्राकृतिक झरना बाटे। ई एह नेशनल पार्क के सभसे ऊँच झरना हवे जे एकदम ऊपर से नीचे के आधार तक ले कुल 2,425 फीट (739 मी) के ऊँचाई वाला बा जेह में तीन गो खंड (सीढ़ीदार) बाड़ें। भूगोलीय रूप से ई झरना आ नेशनल पार्क सिएरा नेवादा परबत श्रेणी के हिस्सा हवें आ अमेरिका के कैलिफोर्निया राज्य में पड़े लें।\nई अमेरिका के कुछ सभसे प्रमुख पर्यटन वाला जगह सभ में गिनल जाला आ बसंत रितु के अंत में इहाँ सभसे ढेर पर्यटक लोग आवे ला जब एह झरना में सभसे बेसी पानी के बहाव होखे ला।\n1.1 ऊपरी योसेमिटी झरना\n1.2 बिचला कैस्केड्स\n1.3 निचला योसेमिटी झरना\nएह सीढ़ीदार झरना में तर-ऊपर तीन गो खंड बाड़ें:\nऊपरी योसेमिटी झरना[संपादन करीं]\nएगो प्लंज प्रकार के झरना हवे जे 1,430-फुट (440 मी) ऊँच बाटे। ई योसेमिटी क्रीक के तेजी से बहे वाला पानी के ईगल क्रीक मीडो नाँव के हिस्सा से हो के बहे के बाद एगो खड़ा किनारा से नीचे गिरे से बने ला।एकर दृश्य सभसे खुबसूरत देख्लाई पड़े ला। ई हिस्सा तीनों खंड में सभसे बेसी ऊँचाई वाला हवे। एह ऊपरी झरना के ऊपर वाला हिस्सा आ निचला बेस वाला हिस्सा, दुन्नो जगह ले पहुँचे खातिर पगडंडी नियर रस्ता से हो के पैदल जाये के पड़े ला।\nबिचला कैस्केड्स[संपादन करीं]\nबिचला हिस्सा कैस्केड प्रकार के झरना हवे जहाँ पानी चार गो प्लंज सभ में बँट के बहे ला आ झरना के प्रकार एही के चलते कैस्केड हो जाला। ई कैस्केड सभ बहुत सकेत गॉर्ज में बाड़ें आ घाटी में के ज्यादातर भ्यूप्वाइंट सभ से लउकबे ना करे लें। ऊपरी झरना ले जाए के पगडंडी वाला रस्ता सभ में कुछ जगह से इनहन के देखल जा सके ला। इनहन के ऊँचाई लगभग 675 फीट (206 मी) बाटे जे निचला हिस्सा के दुगुन्ना बा।\nनिचला योसेमिटी झरना[संपादन करीं]\nतीनों खंड में सभसे नीचे हवे जे 320-फुट (98 मी) ऊँचाई वाला हऽ। ई नीचे के घाटी से आसानी से देखल जा सके ला। एह हिस्सा के निचला बेस के बाद पानी मर्सेड नदी में जा के मिले ला। बेस के लगे बने वाला झरना कुंड (प्लंज) के आसपास के हिस्सा ऊपर से आ के गिरल आ एकट्ठा भइल पाथर सभ (टॉलस) के चलते आ नम सतह के चलते बिछलहर वाला आ खतरनाक हवे।\nअपर योसेमिटी फाल्स (ऊपरी खंड)\nनिचला योसेमिटी खंड\nयोसेमिटी झरना ले पहुँचे खातिर योसेमिटी पार्क में मौजूद योसेमिटी लॉज़ ऍट दि फ़ाल्स नाँव के लॉज बाटे जहाँ रुकल जा सके ला। एहिजा से झरना के निचला हिस्सा ले पगडंडी जाला।\n↑ "Yosemite Falls". World Waterfall Database.\n↑ "Waterfalls - Yosemite National Park (U.S. National Park Service)". www.nps.gov (English में). पहुँचतिथी6जनवरी 2022.\n↑ Scott, Kay; Scott, Kay L. (14 अप्रैल 2009). Complete Guide to the National Park Lodges (English में). Rowman & Littlefield. प. 63. ISBN 978-0-7627-5578-3. पहुँचतिथी6जनवरी 2022.\nविकिमीडिया कॉमंस पर संबंधित मीडिया Yosemite Falls पर मौजूद बा।\nWorld of Waterfalls.com पर Yosemite Falls\n"https://bh.wikipedia.org/w/index.php?title=योसेमिटी_झरना&oldid=704000" से लिहल गइल\nकैलिफोर्निया के भूगोल\nएह पन्ना पर आखिरी बेर संपादन 13 जनवरी 2022 के 15:04 बजे भइल रहल।


दू गाड़ी का टक्कर का बीच आरा का करवा गाँव के रिंकू के मौत – टटका खबर\nदू गाड़ी का टक्कर का बीच आरा का करवा गाँव के रिंकू के मौत\nकरवा गाँव के अभय कुमार अपना पत्नी संगे जात रहलें जब आरा सहार मेनरोड़ पर खजुहाता का लगे एगो मैजिक आ आटो के टक्कर हो गइल. एही टक्कर में मोटरसाइकिलो आ गइल आ रिंकू देवी के मौत ओहिजे हो गइल. मैजिक आ आटो पर सवार दर्जनो लोग घवाहिल हो गइल. एह घवाहिलन में बहुते गंभीर कुछ लोग के पटना रेफर कर दिहल गइल बा.\nTags: आरा, करवा


भोजपुरी के गालिब जगन्नाथ जी के गंगालाभ – Anjoria\nमार्च 15, 2020 जगन्नाथ, भोजपुरी के गालिब\nभोजपुरी साहित्य के गौरव आ एगो मजबूत पाया जगन्नाथ जी काल्हु शनिचर 14 मार्च 2020 के साँझि खा साढ़े चार बजे पटना के अपना साधनापुरी निवास पर आपन आँखि मूदि लिहलीं.\nभोजपुरी गजल में जगन्नाथ जी के बड़हन योगदान का चलते उनुका के भोजपुरी के गालिब नाँव से जानल जाए लादल रहुवे. 19 जनवरी 1934 के कुकुढ़ा (इटाढ़ी) में जनमल जगन्नाथ जी के भोजपुरी कविता आ खासकर गीत-गजल के जहाँ कई गो संग्रह प्रकाशित बा, उहवें गजल का शास्त्रीयता आ विकास यात्रा पर भी उहाँके यादगार ग्रंथ बाड़ी सँ. उहाँके किताबि ‘लर मोतियन के’ आ ‘पाँख सतरंगी’ बहु लोकप्रिय भइली सँ. भोजपुरी गजल के जब-जब चर्चा होई, बिना उहाँके सुमिरले शुरुए ना होई.\nअबहीं हालही में भगवती प्रसाद द्विवेदी के संपादन में पराश पत्रिका के अंक जगन्नाथ जी के व्यक्तित्व आ कृतित्व पर केन्द्रित छपल रहुवे.\nजगन्नाथ जी के गंगालाभ पर डॉ. रामरक्षा मिश्र विमल, भगवती प्रसाद द्विवेदी, महामाया प्रसाद विनोद, कृष्ण कुमार बगैरह अनेके साहित्यकार आपन संवेदना व्यक्त कइले बाड़ें.\nअँजोरिया परिवार का ओरि से भोजपुरी के लाल जगन्नाय़ जी के नमन आ विनम्र श्रद्धांजलि.


सामाजिक सरोकारन से जुड़ल फिलिम हवे कबीर भट्ट के ‘रेज़ा’ – Anjoria\nसामाजिक सरोकारन से जुड़ल फिलिम हवे कबीर भट्ट के ‘रेज़ा’\nके बी इंटरप्राइजेज के बैनर में बनल ‘रेजा’ 11 जुलाई से बिहार में देखावल जाई. एह फिलिम में गंभीर सामाजिक सरोकारन के मुद्दा बनावल गइल बा.\nनिर्देशन अजय कुमार झा कइले बाड़न.\nकलाकारन में ‘मिस कोलकता’ रहल खूबसूरत अदाकारा मोहिनी घोष का साथे मनोज दाव, निरुपमा श्री, दीपक भाटिया, हीरा यादव, संजय वर्मा वगैरह कलाकार बाड़े. आयटम कइले बाड़ी सीमा सिंह\nसंगीतकार अमन श्लोक, गीतकार अरविन्द तिवारी, गायक गायिका उदित नारायण, मोहन राठोड़, इंदु सोनाली, पामेला जैन, मधुकर आनंद, अमन श्लोक, अउर नीलेश उपाध्याय, सह-निर्मात्री ज्योति भट्ट, लेखक बिट्टू सिंह, छायांकनकर्ता नीतू इक़बाल, फाइट मास्टर हीरा यादव, आ कोरिओग्राफर कानु मुखर्जी अउर महेश आचार्य हउवें.\nएह फिलिम में एक्शन, रोमैंस, ड्रामा सब कुछ देखे के मिली. मनोरंजन के भरपूर मसाला वाली एह फिलिम के दर्शक जरूरे पसंद करींहे.


रिंकू घोष | Anjoria's Weblog\nTag Archives: रिंकू घोष\nभोजपुरी अदाकारा रिंकू घोष एह घरी गिटार बजावल सीखत बाड़ी. मानल जाव का कि रिंकू घोष जल्दिए कवनो फिलिम में पॉप स्टार बनल नजर अइहें. अघर अइसन भइल त ऊ पहिला भोजपुरी नायिका होखीहें जे इलेक्ट्रानिक गिटार बजावत पॉप स्टार के भूमिका करीहें. गिटार सीखे के कारण कहीं ई त नइखे कि ऊ कैटरीना कैफ के तरह ‘मेरे ब्रदर की दुल्हन’ जइसन कवनो भोजपुरी फिल्म करे वाली बाड़ी. एहमें कवनो शक नइखे कि रिंकू घोष अपना बरोबरी वाली भोजपुरी हीरोइनन से बहुते आगे निकल आइल बाड़ी.\nगिटार सीखे का मुद्दा पर रिंकू घोष अबहीं कुछ बतावल नइखी चाहत.\nइण्डस्ट्री न्यूज, कलाकार में प्रकाशित किया गया | Tagged रिंकू घोष\t| Leaveareply\nफिल्म फेयर के बाद अब बाम्बे टाईम्स में छपली रिंकू घोष\nसिनेमा भोजपुरी के अदाकारा रिंकू घोष का नामे एगो अउर रिकार्ड चढ़ गइल जब भोजपुरी सिनेमा के कवनो अदाकारा भारत के मनोरंजन जगत के सबले बड़े अंग्रेजी अखबार बाम्बे टाईम्स में छप गइली. एहसे पहिले रिंकू घोष के फिल्मफेयर में छापल गइल रहे. एकरे अलावे रिंकू घोष के एगो इंटरव्यू हिंदी आ मराठी फिलिमन के जानल मानल अदाकारा वर्षा उषगांवकर एगो चर्चित हिंदी टेलीविजन शो खातिर कइले रही.\nकलाकार में प्रकाशित किया गया | Tagged रिंकू घोष\t| Leaveareply\nमशहूर भोजपुरी नायिका रिंकू घोष के जलवा अबकी 15 अगस्त से बिहार के सिनेमाघरन में डबल बोनांजा बन के छाए वाला बा. ओह दिन उनुकर दू गो फिलिम रिलीज होखीहें सँ आ दुनु एक से बढ़ के एक. को बड़ छोट कहत अपराधु. ‘गंगा जमुना सरस्वती’ में मनोज तिवारी के नायिका बनल आ ‘रखवाला’ में दिनेशलाल यादव ‘निरहुआ’ के नायिका बनल बाड़ी रिंकू घोष.\nरिंकू घोष के कहना बा कि दुनु फिलिम लाजवाब बाड़ी सँ. ‘रखवाला’ में रिंकू घोष बहुते चुलबुल आ झमकदार गुड़िया बनल बाड़ी जे शादी का बाद एगि जिम्मेदार पत्नी के किरदार निबहले बाड़ी. निरहुआ संगे रिंकू पिछला बेर फिल्म ‘मृत्युंजय’ में आइल रही आ ऊ फिलिम सुपर डुपर हिट भइल रहे. रिंकू घोष के साथ ‘बिदाई’ जइसन सुपर हिट फिल्म देबे वाला असलम शेख एह फिलिम के निर्देशन कइले बाड़ें.\nफिल्म फेयर में छपला क बाद पूरा फिल्म इंडस्ट्री पर छा गइल नायिका रिंकू घोष के हर तरफ चर्चा बा, देश के कोना-कोना से रिंकू घोष के बधाई मिलत बा, कोलकाता से आइल एगो बधाई संदेश में कहल गइल कि ‘भोजपुरी सिनेमा क ई नायिका ऊ काम कर देखवली जवना ला बंगाली फिलिमन के नायिका तरसेली.’ बिहार से आइल बधाई संदेश में कहल गइल कि ‘रिंकू घोष भोजपुरी क शान अउरी बढ़ा दिहली.’ तमिलनाडु से आइल संदेश में कहल गइल बा कि ‘मनोज तिवारी आ रिंकू घोष साउथो में बहुत पापुलर बाड़ें.’ अजमेर के एगो महिला प्रशंसक के कहना बा कि फिल्म फेयर में छपला का बाद रिंकू के फैन फालोअरन के गिनिती बढ़ल बा. रिंकू घोष के प्रवक्ता क लगे लगातार बधाई फोन आवत बा. फेसबुको पर रिंकू घोष के बधाई देबे वालन के लर लागल बा. लोग एह नायिका का बारे में अधिका से अधिका जानकारी पावल चाहत बाड़ें. एगो संघर्षशील नायिका जानल चहले बाड़ी कि रिंकू घोष के कामयाबी के राज़ का बा? रिंकू घोष अपना सगरी चहेतन जे तहे दिल से धन्यवाद देत बाड़ी.\nरेखा का तरह अपना साथी कलाकार खातिर आवाज दिहली रिंकू घोष\nसाल 1988 में रिलीज दिवंगत अभिनेत्री स्मिता पाटिल क फिल्म ‘वारिस’ का ज़रिए नायिका रेखा अपना साथी कलाकार स्मिता पाटिल के नायाब श्रद्धांजलि दिहले रही. ‘वारिस’ में स्मिता पाटिल के मौत का बाद उनकर डबिंग रेखा कइले रही. वइसने इतिहास हाल में फेर दोहरावल गइल. भोजपुरी सिनेमा के दिवंगत नायिका रूबी सिंह के अधूरा छूटल फिलिम ‘रंग दे प्यार के रंग में’ खातिर रिंकू घोष अपना आवाज़ में रूबी सिंह के डबिंग कइली.\nरिंकू घोष कहली कि आजुओ ई बात उनुका के झकझोर देला कि रूबी सिंह अब नइखी. मन अबहियों एह बात के माने के तईयार नइखे होखत. ‘रंग दे प्यार के रंग में’ के निर्देशक अरविंद चौबे कहलन कि ऊ चाहत रहलन कि रूबी सिंह के एगो बेहतरीन आवाज़ मिले. सभकर राय बनल कि रिंकू घोष से डब करावल जाव. चिंता रहल कि पता ना रिंकू एहला तइयार होखीहन कि ना. आखिर में निर्माता राम जनम जायसवाल आपन परेशानी फिल्म के खलनायक संजय पांडे के बतवलन. संजय पांडे तब रिंकू घोष से बतियवलन त रिंकू घोष तुरते तइयार हो गइली.\nरिंकू घोष के कहना बा कि अगर रूबी के आवाज़ कवनो डबर डब कराइत त ई रूबी के सही श्रद्धांजलि ना होखीत. अइसन केहू का साथ हो सकेला. फेर रिंकू घोष भावुक हो के कहली कि अगर कबो उनुका साथ अइसन हो जाव त ऊ त इहे चहीहें कि कवनो नायिका उनुका ला डब करावे.\nएह फिल्म में पवन सिंह, विराज भट्ट, मोनालिसा, रूबी सिंह आ संजय पांडे के मुख्य भूमिका बा. एह फिल्म के पूरा डबिंग रिंकू घोष कइली आ एह काम के एक पइसा ना लिहली नाही आवे जाए के कन्वेएंसे. निर्देशक अरविंद चौबे कहतारें कि रिंकू घोष ऊ काम कर देखवली जेकर तुलना ना कइल जा सके.\nइण्डस्ट्री न्यूज, कलाकार में प्रकाशित किया गया | Tagged रिंकू घोष, रूबी सिंह के डबिंग\t| Leaveareply\nरिंकू घोष बनली फिल्म फेयर में छपे वाली पहिला भोजपुरी अदाकारा\nसिनेमा भोजपुरी में हर स्टार संगे ‘स्क्रीन’ शेयर करे वाली रिंकू अब एगो नया रिकार्ड बनवले बाड़ी, मशहूर फिल्म पत्रिका फिल्म फेयर में पहिला बेर कवनो भोजपुरी अदाकारा के जगहा दिहल गइल बा. उनुकर फोटो शूट करावे खातिर पत्रिका महँग हेयर ड्रेसर आ मेकअप मैन के इंतजाम कइले रहुवे.\n‘फिल्म फेयर’ पत्रिका में रिंकू घोष के बारे में लिखल गइल बा कि ऊ साल 2003 से भोजपुरी सिनेमा में सक्रिय बाड़ी आ अपना पहिलके फिल्म ‘सुहागन बना दऽ सजना हमार’ से सिनेमाप्रेमियन का दिल पर राज कइल शुरू कर दिहली. रिंकू घोष बहुत हँस मुख स्वभाव के हई आ उनुकर खिलखिलात हँसी पूरुआ के झोंका जइसन हवे.\nरिंकू घोष भोजपुरी सिनेमा के हर स्टार संगे स्क्रीन शेयर कइले बाड़ी आ करतो जात बाड़ी.\nमनोज तिवारी – रिंकू घोष के जोड़ी पँचवा हाली\nसिनेमा भोजपुरी क मेगा स्टार मनोज तिवारी आ हॉट एक्ट्रेस रिंकू घोष के जोड़ी के पँचवी फिलिम ‘गंगा जमुना सरस्वती’ के शूटिंग पूरा हो गइल बा. मनोज तिवारी आ रिंकू घोष के जोड़ी वाली सगरी फिलिमन के दर्शक खूब पसंद करत आइल बाड़े. एह जोड़ी क पहिला फिलिम रहल ‘दरोगा बाबू आई लव यू’, दोसरकी रहल ‘सौगंध’ आ तिसरकी रहल ‘भईया हमार दयावान’. एह जोड़ी क चउथकी फिलिल ‘अंधा कानून’ जल्दिए रिलीज होखे वाली बा आ ओकरा बाद पँचवी फिलिम होखी ‘गंगा जमुना सरस्वती’.\nकलाकार में प्रकाशित किया गया | Tagged मनोज तिवारी, रिंकू घोष\t| Leaveareply\nकिरदार चुने में महारत बा रिंकू घोष के\nफिलिम आ आपन किरदार चुने में रिंकू घोष के महारत हासिल बा. इहे कारण ह कि हर फिलिम में रिंकू घोष के काम के गुणगान ज़रूर होला. ‘बिदाई’, ‘बलिदान’, ‘केहू हमसे जीत ना पाई’, ‘सईंया ड्राईवर बीबी खलासी’ आ ‘भईया हमार दयावान’ से ई बात साबित होला कि रिंकू घोष सोचल समुझल रणनीति से आपन किरदार चुनेली. हालांकि रिंकू एह बात से इन्कार करे ली कि ऊ कवनो रणनीति से आपन किरदार चुनेली. कहेली कि बस स्क्रिप्ट पसंद आ जाव त ओह फिल्म में काम करे के सकार लीहिलें.\nरिंकू घोष आज भोजपुरी के तमाम बड़का स्टारन का साथे-साथ नयको स्टारन का साथ फिलिम करत बाड़ी. मनोज तिवारी संग ‘अंधा कानून’ प्रदर्शित होखेवाली बा. दिनेश लाल का साथे “रखवाला” के शूटिंग कर के हाल ही में जौनपुर से लवटल बाड़ी. आ अबही रवि किशन संग ‘साली बड़ी सतावेली’ के शूटिंग में व्यस्त बाड़ी.\nरिंकू घोष सिलवासा में\nPosted on अप्रैल 26, 2012 by Anjoria\nसिनेमा भोजपुरी के ड्रीम गर्ल रिंकू घोष क बारे में कहाला एक बेर उनुका से बतिया लीं, उनुका साथे चाय पी लीं त फेर सगरी जिनिगी खातिर उनकर प्रशंसक बन जाएब. शूटिंग में सबले पहिले चहुँपे वाली भोजपुरी के नंबर वन अदाकारा रिंकू घोष ने पिछला दिने भोजपुरी सुपर स्टार दिनेश लाल यादव क साथे असलम शेख निर्देशित फिल्म ‘रखवाला’ के शूटिंग जौनपुर में कइला का बाद सीधे सिलवासा गइली जहाँ ऊ भोजपुरी सुपर स्टार रवि किशन क साथे फिल्म ‘साली बड़ी सतावेली’ क शूटिंग करत बाड़ी. मेगास्टार मनोज तिवारी का साथे उनकर ‘अंधा कानून’ जल्दिए रिलीज होखे वाली बा.\nरिंकू घोष ओह गिनल चुनल अदाकारा में से हई जे अपना गंभीर अभिनय प्रतिभा ला जानल जाली सेक्सी लुक, ग्लैमर, आ बोल्ड किरदार त बोनस में बा उनुका लगे. आ एने त ऊ कई मायने में जोरदार सफल रहल बाड़ी. फिल्म ‘बिदाई’ खातिर बेस्ट एक्ट्रेस क अवार्ड मिलल त दिनेश लाल यादव संगे ‘सात सहेलियां’, रवि किशन संगे ‘बलिदान’, पवन सिंह संगे ‘गठबंधन प्यार के’ आ मनोज तिवारी संगे फिलिम ‘अंधा कानून’ से लाईम लाईट में बाड़ी. अब त ऊ सिनेमा भोजपुरी में पूरा से रम गइल बाड़ी. एह साल रिंकू के शानदार आगाज ‘केहू हमसे जीत ना पाई’ से भइल जवन सगरी जगहा सुपर हिट साबित भइल.\nरिंकू घोष के ग्लैमरस लुक पर हर दर्शक फिदा हो गइल बा.\nRT @chamakta_choora: @indiantweeter @sftmumbai प्रकाश ली जय हो5hours ago\nRT @DrAditya_IITBHU: एक सजायाफ्ता राजनैतिक भ्रष्टाचारी नीति के पाठ को पढ़ा रहा है! twitter.com/laluprasadrjd/…5hours ago\nRT @drAtripathi7799: संजय दत्त की तीसरी पत्नी मान्यता दत्त का असली नाम दिलनवाज शेख है। मान्यता की परवरिश दुबई में हुई है. बॉलीवुड में मान्य…5hours ago\nRT @warrior_raghav: #दर्द_ए_दिल.... #IndiaStandsWithIsrael https://t.co/1tZ9mr1zSk5hours ago\nRT @ppagarwal: भाजपा जीत जाए तो लिबर्ल्स को नोकरीं मिल जाती है और हार जाती है तो भाजपा कार्यकर्ता को मोत भाजपाई करे तो क्या करे, जब नेता…5hours ago


महतो जी के दलान के संगीतमय मुहुर्त – Anjoria\nमहतो जी के दलान के संगीतमय मुहुर्त\nपिछला दिने मुंबई का एम फोर यू स्टूडियो में भोजपुरी के सम्राट गायक भरत शर्मा व्यास नारियल फोड़ के पी के मूवीटौन का बैनर में बने जात भोजपुरी फिल्म “महतो जी के दलान” के संगीतमय मुहुर्त करवलन.\nएह अवसर पर निर्माता पी के जोशी, अनिल खान, अरुण पारिख, भुवानिया, हरलालका रुंगटा, निर्देशक आनन्द श्रीवास्तव, सचिन यादव, अभिषेक चढ्ढा, संगीतकार दामोदर राव, मधुकर आनंद, गणेश पाण्डेय, कामेडियन सीपी भट्ट, अभिनेत्री कल्पना शाह, प्रिया कपूर, ईशा, खुशी, नीतू, अभिनेता पंकज तिवारी, अखिलेश राज वगैरह मौजूद रहले.\nनिर्माता पीके जोशी बतवले कि ऊ पहिले “राजाजी आई लव यू” के निर्माण करीहें जवना के शूटिंग जल्दिये मुंबई में शुरू होखी. ओकरा बाद “महतो जी के दलान” के निर्माण होई.\n“महतोजी के दलान” के निर्देशन आनंद श्रीवास्तव करीहें. गीत विनय बिहारी के, संगीत दामोदर राव के, कैमरा नवाब अहमद के, पटकथा आ संवाद सुबोध गाँधी के, नृत्य निर्देशन रिक्की जैक्सन के आ फाइट गब्बर सिहं के रही.\nफिल्म के मुख्य कलाकारन में सुमित बाबा, कल्पना शाह, प्रिया कपूर, रिमा सिंह सीपी भट्ट वगैरह रहीहें.\nGrand muhurt of Laaj\nअब यू ट्यूब पर सुगना के ट्रेलर


‘छोरा गंगा किनारे वाला’ के क्लाइमेक्स सीन शूट – Anjoria\nJul 30, 2014 छोरा गंगा किनारेवाला\nमाँ केला देवी फिल्म्स आ निर्माता धीरेन्द्र चौबे के भोजपुरी फिलिम ‘छोरा गंगा किनारे वाला’ के क्लाइमेक्स सीन के शूटिंग मुंबई में शूट कइल जा रहल बा. एह क्लाइमेक्स सीन के मौका प फिलिम के सगरी कलाकार मौजूद बाड़न.\nमुख्य भूमिका में प्रदीप पाण्डेय चिंटू बाड़न आ निर्देशन राजकुमार आर.पाण्डेय के बा.\nपिछला दिने एह फिलिम के कुछ शूटिंग हरिद्वार में कइल गइल रहे काहेकि ‘छोरा गंगा किनारे वाला’ फिलिम में गंगा नदी देखावलो त लाजमी रहल. आ अब एकर क्लाइमेक्स सीन मुंबई में शूट कइल जात बा. अब थोड़िके शूटिंग करे के रह गइल बा जवना के जल्दिए पूरा लिहल जाई. आ फिलिम के अह साल दुर्गा पूजा बेरा ले रिलीज़ कइल जा सकऽता.\nदादा सचहु कमाले के हउवन. सिनेमा के उनकर समुझ वाकई लाजवाब बा : निरहुआ


सरस्वती नदी - विकिपीडिया\n(सरस्वती (नदी) से अनुप्रेषित)\nघग्घर नदी, हरियाणा में पंचकुला के लग्गे। घग्घर-हाकरा सिस्टम के कई ठो आजकाल के बिद्वान लॉग सरस्वती नदी के बचल हिस्सा के रूप में पहिचान करे के दावा करे ला।\nसरस्वती नदी दुनिया के सभसे प्राचीन संस्कृत साहित्य ऋग्वेद में बर्णित एक ठो नदी हवे। बाद के बैदिक आ बैदिक-बाद काल में भी एकर बरनन मिले ला। हिंदू धरम में एकर बहुत महत्व एह कारण से भी बा कि लगभग दूसरी सहस्राब्दी ईसा पूर्व के जमाना में वैदिक लोग द्वारा ऋग्वेद के रचना एही नदी के तीरे रहत समय भइल रहे। हिंदू लोग द्वारा पूजल जाए वाली देवी सरस्वती एही नदी के देवी रूप में कल्पना रहली, बाकि बाद में समय के साथ अलग रूप बिकसित हो गइल। ऋग्वेद के नदीसूक्त (10.75) में सरस्वती के यमुना आ सतलज के बिचा में बहे वाली बतावल गइल बाटे। बाद के ब्राह्मण ग्रंथ, तांड्य आ जैमिनीय ब्राह्मण में, आ महाभारत में सरस्वती के रेगिस्तान में सूख जाए के बिबरन मिले ला।\nहिंदू मान्यता के अनुसार सरस्वती नदी अदृश्य रूप से आज भी बहे ले आ गंगा आ यमुना के साथ इलाहाबाद में त्रिवेणी संगम बनावे ले। हमनी के गैलेक्सी आकाशगंगा में एक ठो हिस्सा के भी सरस्वती नाँव दिहल गइल बाटे।\n1 इहो देखल जाय\n↑ Global Warming Trends: Ecological Footprints, by Julie Kerr Casper\n↑ Kinsley 1998, p. 10, 55-57.\n↑ The Editors of Encyclopædia Britannica, Sarasvati, Encyclopædia Britannica\n↑ Witzel (2012, pp. 74, 125, 133): "It can easily be understood, as the Sarasvatī, the river on earth and in the nighttime sky, emerges, just as in Germanic myth, from the roots of the world tree. In the Middle Vedic texts, this is acted out in the Yātsattra... along the Rivers Sarasvatī and Dṛṣadvatī (northwest of Delhi)..."\nविकिमीडिया कॉमंस पर संबंधित मीडिया सरस्वती नदी पर मौजूद बा।\nIs River Ghaggar, Saraswati? by Tripathi,Bock,Rajamani, Eir\n"https://bh.wikipedia.org/w/index.php?title=सरस्वती_नदी&oldid=624453" से लिहल गइल\nकथा में बर्णित नदी\nऋग्वेद काल के नदी\nएह पन्ना पर आखिरी बेर संपादन 17 सितंबर 2018 के 22:15 बजे भइल रहल।


बाबूजी सिखवले – Anjoria\nजुलाई 15, 2010 कविता, भोजपुरी\n– गनेश जी “बागी”\nबाबूजी सिखवले दुःख सहीहs अपार,\nकबो ना करीहs बबुआ, केकरो प वार,\nगलती ना करीहऽ अइसन, पिटे पड़े कपार,\nदुनिया में कुछु ना रही, रह जाई बस प्यार.\nबहुते आसान होला, दिल के दुखावल,\nदोसरा के कइला में, गलती निकालल,\nअपना पे पड़े जब, धुने लोगवा कपार,\nकबो ना करीहs बबुआ, केकरो प वार.\nदिल के तू भोला बाड़s, सीधा तोहार जीवन,\nचिकन चिकन मीठ बोली, लागे तोहके नीमन,\nनाही पहिचनलs उनके, बाड़न बड़ कलाकार,\nअइसन ऊ घात कइलन, प्यार के उपहास कइलन,\nधनवो के हाँस कइलन, विश्वास के नाश कइलन,\nदेखs उनका मन मे कइसन, भरल अहंकार,\nबाबूजी सिखवले, दुःख सहीहs अपार,\nगलती ना करीह अइसन, पिटे पड़े कपार,\nमहाबीर घाट, बलिया, उत्तर प्रदेश – 277001\nकविता के जरुरत बा\n8 thoughts on “बाबूजी सिखवले”\nगनेश जी "बागी" कहते हैं:\nजुलाई 16, 2010 को 10:42 अपराह्न पर\nबहुत बहुत धन्यवाद आदरणीय प्रभाकर पाण्डेय जी, ओमप्रकाश अमृतांशु जी, संतोष पटेल जी ,रवि कुमार गुरु जी ,मित्र प्रीतम तिवारी जी, राणा प्रताप जी और सतेन्द्र उपाध्याय जी , रौवा सब के प्यार ही बा कि बागी कुछ लिखत बा , रौवा सब के टिप्पणी हमारा बिटामिन बी काम्प्लेक्स के काम करे ला आ नया लिखे के प्रेरणा मिलेला , एक बार फिर धन्यवाद,\nजुलाई 16, 2010 को 7:07 अपराह्न पर\nsunder ati sunder man bhawan\nRANA कहते हैं:\nजुलाई 16, 2010 को 3:07 अपराह्न पर\nसुन्दर सन्देश देता हुआ सुन्दर गीत…


दू गो फर्जी स्वास्थ्यकर्मी निलंबित भइले, तीन गो के नोटिस – टटका खबर\nदू गो फर्जी स्वास्थ्यकर्मी निलंबित भइले, तीन गो के नोटिस\nमऊ के मुख्य चिकित्साधिकारी कार्यालय मे मृतक आश्रित कोटा में फर्जी आधार पर नौकरी हथियाए वाला पॉच जने पर विभाग कार्रवाई कइले बा. दू जने के त निलंबित कर दीहल गइल बा आ बाकी तीन जने से जवाब तलब कइल गइल बा.\nमऊ के मुख्य चिकित्साधिकारी नंदलाल यादव .यूनीवार्ता.के बतवले कि साल 2011 मे मिल एगो शिकायत पर तीन सदस्यीय जॉच टीम बनावल गइल रहे. जाँच टीम शिकायत के सही पवलसि त एह आरोपियन के नौकरी से हटावे के संस्तुति जिलाधिकारी क दीहले.\nएही संस्तुति का आधार पर निदेशक चिकित्सा एवं स्वास्थ्य सेवाएं लखनऊ का ओर से कार्रवाई करत रवि कुमार यादव आ लालधर राम के निलंबित कर दीहल गइल बा आ राकेश रोशन, हरेन्द्र सिंह, आ धनंजय राय के नोटिस दे के जवाब माँगल गइल बा.\nपूछला पर कि निदेशक स्तर से आरोप पत्र जारी होखला का बादो ई कर्मचारी अपना पद पर कइसे बनल बाड़े सीएमओ डा॰ यादव कहलन कि कवनो कर्मचारी के हटावे के अधिकार उनका लगे नइखे, ई काम निदेशक स्तर से होखेला,\nTags: फर्जी कर्मचारी, मऊ


‘विलेन’ के पहिला झलक जारी भइल – Anjoria\nचाचा भतीजा, दामिनी, दिवानी, आ दिलेर जइसन कामयाब फिलिमन के निर्माता आ बिहार के मशहूर वितरक अउर विधायक डाक्टर सुनील अब ले के अवत बाड़न एगो एक्शन पैक्ड भोजपुरी फिलिम विलेन. एह फिलिम के टायटल किरदार करत बाड़न चर्चित खलनायक अवधेश मिश्रा.\nविजय लक्ष्मी इंटरनेशनल के परोसल आ एम.आर.एफ. फिल्म्स के बैनर के एह फिलिम के निर्माता मनीष कुमार, कहानीकार आ निर्देशक जी.सुब्बा राव, संगीतकार राजेश-रजनीश, गीतकार प्यारेलाल यादव, कैमरामैन आर.आर.प्रिंस, मारधाड़ निर्देशक हीरा यादव, आ नृत्य निर्देशक राम देवन हउवन.\nमुख्य कलाकार बाड़े अवधेश मिश्रा, प्रियंका पंडित. के.के.गोस्वामी, आनंद मोहन, अनामिका, दीपक सिन्हा, सीमा सिंह अउर रिंकू घोष.\nफिलिम के पहिला झलक देखेवालन के कहना बा कि डाक्टर सुनील के पिछलका फिलिमन का तरह इहो फिलिम सफलता के डंका बजाई. मुख्य पात्र बनल अवधेशो मिश्रा खुश बाड़न ई फिलिम क के.\nPrevious Post: बरम बाबा (संस्मरण)\nNext Post: एक लैला तीन छैला, साजन की बाहों में, नगीना, हथकड़ी, जो जीता वही सिकन्दर, दिवानगी हद से


मंत्री जी भोजपुरी का बारे में रउरा वादा के का भइल? – Anjoria\nएक साल पहिले अखिल भारतीय भोजपुरी साहित्य सम्मेलन के रजत जयन्ती अधिवेशन पटना में 28-29 दिसंबर 2013 के करावल गइल रहे. तब एह मौका पर ओह घरी भाजपा के महासचिव रहल रविशंकर प्रसाद कहले रहले कि, ‘ई भाषा के मिठास सबके दिल जीत लेला. अटल जी प्रधानमंत्री रहलन त मैथिली आठवीं अनुसूची में शामिल भइल रहे. अबकी बेर मोदी बनीहें पीएम त भोजपुरी आठवीं अनुसूची में जरूर शामिल होई.’\nएह मौका पर बिहार के उपमुख्यमंत्री रहल सुशील कुमार मोदी, विधायक रामेश्वर चौरसिया आ बेतिया के विधायक रेणु देवी मंच पर मौजूद रहे लोग. अब केन्द्र में नरेन्द्र मोदी सरकार में उर्जा अ जनसंचार मंत्री बन गइल रविशंकर प्रसाद बतावसु कि उनकर वादा के का भइल? एक साल हो गइल ओह वादा के आ नरेन्द्र मोदी प्रधानमंत्रीओ बन गइले. ई बात याद करावत अखिल भारतीय भोजपुरी साहित्य सम्मेलन के जमशेदपुर प्रतिनिधि राजेश भोजपुरिया कहले बाड़न कि मंत्री जी आपन वादा पूरा करावस आ भोजपुरी के संविधान के अठवीं अनुसूची में शामिल करावस.\nभोजपुरी देश के एगो बड़हन भासा हवे आ एकर आपन शानदार इतिहास रहल बा. भारत का बाहरो आठ देश में ई भासा मौजूद बिया आ मारीशस में एकरा के सरकारी मान्यता आ संरक्षणो मिल चुकल बा बाकिर अपने देश में ई अब ले अनदेखी के शिकार बिया. संस्कृत का बाद भोजपुरी सबले पुरान भासा हिय आ एकरा मान्यता मिल जाव त रोजगारो से जुड़ सकी.\nPrevious Post: औरत आ जुआ\nNext Post: जिए भोजपुरी ! बाकिर जिए त जिए कइसे?


डायनामाईटो से खतरनाक बा विनय आनंद के ‘खूनी दंगल’ – Anjoria\nफिलिमन में मंहग मँहग कार के डायनामाईट से उड़त अपने खूब देखले होखब बाकिर ‘खूनी दंगल’ में कलाकारन के बोलल डायलॉग डायनामाईटो से खतरनाक बतावल जात बा. भोजपुरी सुपर स्टार विनय आनंद आ सुदीप पांडे के जबरदस्त टक्कर से भरल एह रोमांटिक एक्शन फिल्म के निर्माण सुहानी सुहाना फिल्म्स के बैनर तले संजय कुमार कइले बाड़न आ प्रस्तुत कइले बाड़ें कुमार दिवाकर. निर्देशक हउवें श्रीधर शेट्टी.\nएह फिल्म से नवोदित कुमार नीरज के लांच कइल जात बा.\nरोमांस, मनोरंजन, एक्शन का संगे एगो दर्द भरल दास्तान


भोजपुरी पंचायत पत्रिका के सालाना सामारोह – Anjoria\nAug 24, 2013 भोजपुरी पंचायत पत्रिका\nपिछला १७ अगस्त शनिचर का दिने दिल्ली के कंस्टीच्यूशनल क्लब में भोजपुरी पंचायत पत्रिका के सालाना समारोह के उद्घाटन करत केन्द्रीय गृहराज्य मंत्री आर॰पी॰एन॰ सिंह के कहना रहे कि करोड़ो भोजपुरियन के उमेद जल्दिए पूरा करा दिहल जाई आ भोजपुरी के संविधान के अठवीं अनुसूची में शामिल कर लिहल जाई. बतवलन कि एह ला केन्द्र के मौजूदा युपीए सरकार के पूरा कोशिश बा कि एह बिल के संसद के मौजूदा सत्र में पेश कर दिहल जाव.\nस्वागत भाषण करत पत्रिका के संरक्षक डा॰ संजय सिंह कहलन कि भाषा कवनो सभ्यता के पहिला निशानी होले आ कवनो समाज के संस्कृति आ सभ्यता के जान ओकरा भषे में बसेले. भोजपुरी पंचायत पत्रिका के इहे कोशिश बा कि अधिका से अधिका लोग ले भोजपुरी भाषा आ कला-साहित्य पंहुचावल जाव.\nकार्यक्रम के अध्यक्षता सांसद महाबल मिश्रा कइनी आ विशेष सानिध्य में महामंडलेश्वर स्वामी जी मौजूद रहनी. एह कार्यक्रम के खास अतिथियन में भोजपुरी गायक भरत शर्मा, मेगा स्टार गायक मनोज तिवारी ‘मृदुल’, भाईजी भोजपुरिया बी॰एन॰ तिवारी, आ पत्रिका के संपादक कुलदीप कुमार मौजूद रहे लोग.\nएह मौका पर अनेके लोग के अलग अलग क्षेत्र में कइल काम ला सम्मानितो कइल गइल. केन्द्रीय गृह राज्य मंत्री आर॰ पी॰ एन॰ सिंह, समाज सेवक संजय सिन्हा, भाईजी भोजपुरिया बी॰एन॰ तिवारी आ पूर्वांचल एकता मंच के शिवजी सिंह के भोजपुरी रत्न पुरस्कार दे के सम्मानित कइल गइल. दामिनी के माता-पिता के नारी शक्ति सम्मान से सम्मानित कइल गइल. साथही भरत शर्मा ‘व्यास’ के ‘महेन्द्र मिसिर सम्मान’, मनोज तिवारी ‘मृदुल’ के ‘लोकप्रिय सितारा’, राजकुमार आर पाण्डेय के ‘बेस्ट भोजपुरी निर्देशक’, आ अभय आदित्य सिंह अउर महेन्द्र सिंह के ‘भिखारी ठाकुर’ सम्मान से सम्मानित कइल गइल. मुकेश सिंह, रणजीत सिंह, मो. इरसाद, नरेन्द्र कु. सिंह आ संजय सिंह के ‘भोजपुरी गौरव सम्मान’ दिहल गइल त ‘पत्रकारिता गौरव सम्मान’ से मुकेश सिन्हा, नलिनी रंजन आ बीबीसी के विशेष संवाददाता के दिहल गइल.\nआखिर में भोजपुरी पंचायत पत्रिका के संपादक सगरी पाठक पाठिका लोग आ कार्यक्रम के अतिथियन के धन्यवाद दिहले आ वादा कइलन कि भोजपुरी भाषा संस्कृति आ सामाजिक सरोकार के मुद्दा पत्रिका का माध्यम से हमेशा उठावत रहीहें.


विराज भट्ट | CinemaBhojpuri.in\nTag Archives: विराज भट्ट\nMay 16, 2013 - कलाकार\n- Tagged: विराज भट्ट\t- no comments\tसिनेमा भोजपुरी के एक्शन किंग विराज भट्ट के फिलिम ‘पंचायत’ प्रदर्शन खातिर तइयार हो गइल बा. ई पंचायत अइसन बा जवना में विराज भट्ट के हैरत अंगेज एक्शन देख सभे चउँक जाई. एकरा के निर्देशित कइले बाड़न फिरोज खान. नायिका बाड़ी काजल राधानी, आ साथे बाड़न बृजेश त्रिपाठी. विराज भट्ट…\n‘कसम वर्दी के’\n- Tagged: कसम वर्दी के, विराज भट्ट\t- no comments\tबिहार के मोतिहारी में शूटिंग चलत बा. बैनर – क्लासिक फिल्म्स निर्माता – कांतिलाल मारू निर्देशक – दिनेश यादव. मुख्य कलाकार – विराज भट्ट, मोनालिसा, संजय पांडे, प्रिया शर्मा, मदन मोहन, अवधेश मिश्रा, अयाज खान, आनंद मोहन, रत्नेश बरनवाल, तेज यादव, किरण यादव आ डांसिंग क्वीन सीमा सिंह. (शशिकांत सिंह)\nApril 10, 2013 - इण्डस्ट्री न्यूज, कलाकार, फिल्म\n- Tagged: विराज तड़ीपार, विराज भट्ट\t- no comments\tभोजपुरी एक्शन स्टार विराज भट्ट के नामो पर फिलिम बने लागल बा आ ‘विराज तड़ीपार’ एही में शामिल बा. अजय सूद के बनावल एह ‘विराज तड़ीपार’ के प्रदर्शन जल्दिए करावल जाई. विराज भट्ट काफी एकरा के एगो बेहतरीन फिलिम बतावत बाड़ें. एहमें नम्बर वन भोजपुरी खलनायक संजय पांडे के जलवो…\nविराज भट्ट “गरदा” मचवले बाड़न गोरखपुर में\nFebruary 27, 2013 - कलाकार, फिल्म\n- Tagged: गर्दा, विराज भट्ट\t- no comments\tसिनेमा भोजपुरी के एक्शन स्टार विराज भट्ट एह घरी गोरखपुर में गर्दा मचवले बाड़न. एहिजा उनकर फिलिम ‘गर्दा’ के शूटिंग चलत बा. विराज भट्ट बतवलें कि गोरखपुर सिनेमा ला बहुते सगुनिया जगह ह. एहिजा फिलिमावल ‘ससुरा बड़ाई पईसावाला’ आ ‘कहां जईबा राजा नजरिया लड़ाई के’ सफलता के इतिहास रचली स….\nJanuary 22, 2013 - इण्डस्ट्री न्यूज, फिल्म\n- Tagged: पंचायत, विराज भट्ट\t- no comments\tआई के मूवीज फिल्मस के बैनर तले बनत भोजपुरी फिलिम ‘पंचायत‘ के शुटिंग खतम हो गइल बा. निर्माता एम इम्तियाज खान के एह फिलिम के पोस्ट प्रोडक्शन के काम मुंबई के पार्क एवेन्यू स्डूडियो में कइल जा रहल बा. एह फिलिम में विराज भटट आ काजल रेघानी के जोड़ी फेर…\n- Tagged: अजय दीक्षित, विराज भट्ट\t- no comments\tनिर्देशक अवनि अग्रवाल आ निर्माता जयेश पटेल के फिलिम “दबंग मोर बालमा” में एक्शन स्टार विराज भट्ट आ एक्शन हीरो अजय दीक्षित ग्लैमरस हीरोईन मोनालिसा का फेर में एक दोसरा के मरे मारेला ला भिड़ जइहें. एह एक्शन के निर्देशित करीहें शकील शेख आ कैमरा में उतरीहें करीम खत्री. (संजय…\nJanuary 6, 2013 - कलाकार, फिल्म\n- Tagged: दबंग मोर बालमा, विराज भट्ट\t- no comments\tअमृत क्रिएशन के बैनर में बनल भोजपुरी फिलिम “दबंग मोर बालमा” में विराज भट्ट आ मोनालिसा के जोड़ी बा. एही फिलिम में बड़का परदा पर विराज भट्ट आ मोनालिसा के बिआह देखे के मिली. एह फिलिम में विराज भट्ट आ अजय दीक्षित के रोचक भिड़ंत बा. निर्माता जयेश पटेल एकर…\nDecember 24, 2012 - इण्डस्ट्री न्यूज, कलाकार, फिल्म\n- Tagged: अंतिम तांडव, विराज भट्ट, सोनू झा\t- no comments\tसिनेमा भोजपुरी के एक्शन स्टार विराज भट्ट क जादू बिहार आ मुंबई में बखूबी चलत बा. एहिजा उनकर फिलिम ‘अंतिम तांडव’ सफलता के इतिहास बनवले बा. एह फिलिम में जब जब विराज के इंट्री परदा पर होत बा पूरा हॉल ताली से गड़गड़ा जात बा. अकुल शर्मा के प्रस्तुति आ…\nDecember 15, 2012 - इण्डस्ट्री न्यूज, कलाकार\n- Tagged: विराज भट्ट\t- no comments\tविराज भट्ट पिछला दिने भउँचक रह गइले जब सुनले कि दू गो भोजपुरी फिलिम “चीता” आ “राउडी रंगबाज” उनकर फिलिम बतावल जात बा. कहतारें कि एह नाम के फिलिम ऊ कबो कइबे ना कइलन. एहसे एह फिलिमन से दर्शक तनी सावधान रहसु. दरअसल विराज भट्ट बहुत पहिले एगो नेपाली फिल्म…\nDecember 8, 2012 - इण्डस्ट्री न्यूज, गीत संगीत, फिल्म\n- Tagged: गरदा, विराज भट्ट\t- no comments\tहाल ही में मुंबई के M4U स्टूडियो में भोजपुरी फिलिम ”गरदा” के संगीतमय मुहूर्त कइल गइल. मुहूर्त गीत बहुचर्चित गायिका कल्पना के आवाज़ में रिकार्ड भइल. एस के फिल्म्स (चेन्नई) के बैनर तले बने जात एह फिलिम के निर्माता श्रवण कुमार एच., निर्देशक पराग पाटिल, कार्यकारी निर्माता रमेश चन्द्र शर्मा,…\n- Tagged: पंचायत, विराज भट्ट\t- no comments\tसिनेमा भोजपुरी के एक्शन किंग विराज भट्ट एह घरी गुजरात के राजपिपला में ‘पंचायत’ जुटवले बाड़न आ उहो अइसन कि एह पंचायत में विराज भट्ट के एक्शन देख सभे हैरत में बा. एह फिलिम ‘पंचायत’ के निर्देशक हउवन फिरोज खान आ नायिका बाड़ी काजल राधानी. साथ में बाड़ें बृजेश त्रिपाठी….


पशु मेला के विरोध कइला पर तीन आदमी के हत्या – टटका खबर\nपशु मेला के विरोध कइला पर तीन आदमी के हत्या\nगोरखपुर के सहजनवा इलाका के जैतपुर कस्बा में पशु बाजार लगावे पर भइल झगड़ा में विरोध करे वाला परिवार के तीन आदमी के गोली मार के हत्या कर दिहल गइल. ओह परिवार के विरोध रहुवे कि ओह लोग के घर के सोझा जानवर मत खड़ा कइल जाव.\nएह मामिला में लापरवाही बरते का आरोप में सहजनवा के थानाध्यक्ष के लाइन हाजिर करा दिहल गइल बा इ दू गो सिपाहियन के निलंबित कर दिहल गइल बा.\nटीसन पर जूट मिल मजदूर के जरल लाश मिलल\nसडक दुर्घटना मे दू लोग मरल दर्जन लोग घवाहिल


(बुध, 12 अक्टूबर)\nझारखण्ड के मुख्यमंत्री अर्जुन मुंडा आडवाणी के जन चेतना यात्रा के समर्थन करत बुध का दिने कहलें कि 15 नवम्बर के राज्य गठन दिवस से राज्य मे नागरिक चार्टर अउर सेवा अधिकार अधिनियम लागू कर दिहल जाई.\nपश्चिम बंगाल के मुख्यमंत्री ममता बनर्जी केंद्र सरकार से कहले बाड़ी कि ऊ वाम मोर्चे सरकार के लिहल करजा पर अगिला तीन साल ले सूद मत लेव.\nअपना पिटाई के बाद प्रशांत भूषण श्रीराम सेना पर प्रतिबंध के मांग कइले बाड़े. काश्मीर में जनमत संग्रह करावे के प्रशान्त के बयान से नाराज तीन गो युवक काल्हु प्रशांत भूषण का चेंम्बर में घुस के उनुका के धुन दिहलें सँ. पुलिस ओकनी के गिरफ्तार कर लिहले बिया. कुछ मीडियावाले कहले कि हमलावर भाजपा से जुड़ल रहे त भाजपा एकर खंडन कइले बिया आ ओह हमलावर से कवनो तरह के संबंध से इन्कार कइले बिया.\nहिसार लोकसभा उपचुनाव के तीनो मुख्य उम्मीदवारन के संपत्ति के आँकड़ा बतावत बा कि तीनो पिछला दू साल में बेतहाशा संपत्ति बनवले बाड़े.\nअगर केन्द्र सरकार शीतकालीन सत्र में लोकपाल विधायक पारित नइखे करावत त अन्ना हजारे पाँच गो राज्यन के चुनाव में मतदान ना करे के गोहार लगइहें. हिसार लोकसभा उपचुनाव में कांग्रेस के वोट ना देबे के उनुका गोहार के कांग्रेसी बहुते आलोचना कइले बाड़े.\nआंध्र प्रदेश सरकार आ तेलंगाना क्षेत्र के हड़ताली कर्मचारियन के बातचीत बुध का दिने असफल रह गइल काहे कि कर्मचारी अपना माँग के पूर्व शर्त बनावल चाहत बाड़े.\nजम्मू कश्मीर पर नियुक्त वार्ताकार केन्द्र सरकार के आपन रिपोर्ट दे दिहले. एह में ‘सार्थक स्वायत्तता’ के बात कहल गइल बा.\nआडवाणी के जन चेतना यात्रा बियफे का दिने मप्र में प्रवेश कर जाई.\nपीएसएलवी-सी18 के प्रक्षेपण एक मिनट के देरी से करावल गइल जेहसे कि ओकरा के अंतरिक्ष मलबा से टकराये से बचावल जा सके. बुध का दिने भइल एह प्रक्षेपण में चार गो उपग्रह अंतरिक्ष में भेजल गइल जवना में भारतीय-फ्रांसीसी उष्ण कटिबंधीय मौसम उपग्रहो शामिल बा. 44 मीटर लमहर आ 230 टन भारी एह यान के प्रक्षेपण साल 1993 के बाद के 50वां उपग्रह प्रक्षेपण रहल.\nसत्ताधारी नेशनल कांफ्रेंस के कार्यकर्ता सईद मुहम्मद यूसुफ के पुलिस हिरासत में भइल मौत का बारे में आइल फोरंसिक रिपोर्ट में मौत हृदयाघात का चलते भइल बतावल गइल बा.\nसर्वोच्च न्यायालय बुध का दिने केंद्रीय कानून मंत्री सलमान खुर्शीद के ओह बयान के गम्भीरता से लिहले बिया जवना में ऊ कहले बाड़न कि व्यापारियन के जेल में रखला से देश में निवेश के वातावरण पर असर पड़त बा.\nबुध का दिने दिल्ली से भारत के पहिलका निशुल्क अंग्रेजी रंगीन दैनिक ‘दिल्ली ऑन गो’ के विमोचन भइल.\nपत्रकार शिवानी भटनागर के हत्या का मामिला में दिल्ली उच्च न्यायालय मुख्य आरोपी आईपीएस के अधिकारी रहल आर.के. शर्मा समेत तीन गो आरोपियन के सुबुत का कमी से बरी कर दिहलसि.\nईरान में बुध का दिने बलात्कार के चार गो दोषियन के खुलेआम फांसी पर लटका दिहल गइल.\nइजरायल-फिलीस्तीन में कैदियन के अदला-बदली के समझौता भइला के पुष्टि.\nसऊदी अरब में हज यात्रा पर गइल पांच गो भारतीय श्रद्धालुन के मौत हो गइल बा.\nओएनजीसी विदेश आ पेट्रो वियतनाम का बीच बुध का दिने एगो समझौता भइल जवना में तेल अउर गैस के खुदाई आ उत्पादन में आपसी सहयोग बढ़ावे पर सहमति बनल बा.\nमारुति कर्मचारियन के हड़ताल छठवों दिने जारी रहल.\nकुडनकुलम परियोजना स्थगित होखला से तमिलनाडू में उद्योगन पर असर पड़े के बात प्रधानमंत्री कहले बाड़न.एह परियोजना से बने वाला 2000 मेगावाट बिजली में से आधा तमिलनाडू के मिले वाला बा.\nशेयर बाजार में बुध का दिने तेजी रहल आ सेंसेक्स 422 अंक उछल के बंद भइल.\nसितम्बर में भारत से होखे वाला निर्यात में 36 फीसदी के बढ़ोतरी भइल बा.\nदेश में औद्योगिक उत्पादन के दर अगस्त महीना में धीमा रहल.\nप्रमुख सॉफ्टवेयर कम्पनी, इंफोसिस लिमिटेड दुसरका तिमाही में बढ़िया प्रदर्शन कइले बा.\nसुर साम्राज्ञी लता मंगेशकर के कहना बा कि शुरु में गजल सम्राज जगजीत सिंह के आवाज के फिल्मन लायक ना मानल जात रहे बाकिर बॉलीवुड के बाहर मिलल सफलता उनुका के फिलिमो में लोकप्रिय बना दिहलसि.\nभारतीय ओलम्पिक संघ चाहत बा कि राष्ट्रमंडल खेल खातिर बनावल स्टेडियमन के खेल अकादमी चलावे खातिर खेल संघन के दे देबे के चाहीं.\nचैलेंजर ट्रॉफी मैच में बुध का दिने इंडिया ग्रीन इंडिया ब्ल्यू के 79 रन से हरा दिहलसि.\nआस्ट्रेलियाई क्रिकेट टीम के तेज गेंदबाज रहल नेथन ब्रेकन क्रिकेट आस्ट्रेलिया पर अपना इलाज में लापरवाही बरते के आरोप का साथ अदालत में घसीट लिहले. घुटना में लागल चोट का चलते ब्रेकन के कैरियर खतम हो गइल.\nभारत का हाथे एगो मौका आइल बा जब ऊ आपन एकदिना रैंकिंग सुधार सकेलें इंगलंड का साथे होखे वाला शृंखला में ओकरा के हरा के.\nपाकिस्तान के राष्ट्रपति आसिफ अली जरदारी मंगल का दिने चौधरी जाका अशरफ के पाकिस्तान क्रिकेट बोर्ड के नयका अध्यक्ष बना दिहले.


खबर भोजपुरी में (शुक, 21 नवंबर 2014) – टटका खबर\nखबर भोजपुरी में (शुक, 21 नवंबर 2014)\nविलायती बग्घी में सवार परिवारवादी सोशलिस्ट मुलायम सिंह यादव आ उनकर बेटा आ यूपी के मुख्यमंत्री अखिलेश यादव.\nआजु पीएम मोदी ट्विट क के पूरा दुनिया के बता दिहलन कि अगिला गणतंत्र दिवस का मौका पर अमेरिका के राष्ट्रपति बराक ओबामा खास मेहमान बन के अइहें. ई पहिला बेर होखे वाला बा कि अमेरिका के राष्ट्रपति एह आयोजन पर शामिल होखीहें आ इहो पहिला बेर होखत बा कि अमेरिका के कवनो राष्ट्रपति अपना कार्यकाल में दुसरका बेर हिन्दुस्तान अइहें. ओबामा एहसे पहिले मनमोहन सिंह का प्रधानमंत्रित्व काल में हिन्दुस्तान आइल रहलन.\nपरिवार सोशलिस्ट नेता मुलायम सिंह यादव के उमिर पचहत्तर पार होखे का मौका पर आजम खान के जाजम पर जनमदिन के उत्सव बहुते धूमधाम से मनावल गइल. मुलायम सिंह यादव लंदन से मँगावल गइल विक्टोरिया बग्घी पर अपना बेटा अखिलेश यादव आ भाई शिवपाल सिंह यादव का संगे बइठ के रामपुर में आपन काफिला निकललन. एह आयोजन पर होखे वाला खरचा का बाबत आजम खान कहलन कि धन दाउद, अबू सलेम, तालिबान आ आतंकियन से मिलल बा. एह मौका पर बनल पचहत्तर फीट लमहर केक के मुलायम सिंह यादव तलवार से कटलन.\nदिल्ली में होखत तीन दिन चले वाला विश्व हिन्दू कांग्रेस का पहिला दिने बोलत विहिप नेता अशोक सिंहल कहलन कि 800 साल बाद हिन्दुस्तान के सत्ता पर हिन्दू सरकार आइल बिया. पृथ्वीराज चौहान का बाद से कवनो हिन्दू सरकार के मौका ना मिलल रहे दिल्ली से सरकार चलावे के. सिंहल के एह बयान का बाद स्वाभाविक रूप से सेकूलर बवाल शुरू हो गइल बा.\nक्रिकेट के बदनाम करे वाला आरोप से अपना के बेदाग निकलल बतावत बीसीसीआई के अध्यक्ष रहल श्रीनिवासन सुप्रीम कोर्ट में अर्जी लगवले बाड़न कि उनुका के फेरू बीसीसीआई के अध्यक्ष बन के काम करे के इजाजत दिहल जाव. कोर्ट उनुका के अपना आदेश से अध्यक्ष पद पर काम करे से रोक दिहले रहुवे.\nकाशी हिन्दू विश्वविद्यालय में आजु शुक का दिने छात्रन के दू गो गुट अपने में भिड़ गइलन. एह लोग का मारपीट से आमो आदमी चोटहिल भइलन. एह बीच चीफ प्राक्टर प्रो॰ ए॰के॰ जोशी के इस्तीफा दिहला का बाद प्रो॰ सत्येन्द्र सिंह के नया प्राकटर बनावल गइल बा. नयका प्राकटर कहलन कि संकट का घड़ी में अपना जिम्मेदारी से भागल नीक ना कहल जा सके आ एह मामिला पर बाद में कार्रवाई कइल जाई.\nकेन्द्रीय वित्त मंत्री अरुण जेटली आजु हिन्दुस्तान टाइम्स के लीडरशिप समिट में आपन बात कहत कहलन कि रसोई गैस पर मिले वाला सबसिडी अमीर लोग के ना दिहल जाई आ एह बारे में विचार कइल जा रहल बा. इहो कहलन कि अब कड़ेर फैसला लेबे के समय आ गइल बा जवना से देश में तेजी से आर्थिक सुधार ले आवल जा सके.\nआजु यूपी बोर्ड परीक्षा के तारीख के एलान क दिहल गइल. इम्तिहान 19 फरवरी 2015 से 23 मार्च का बीच करावल जाई आ हाई स्कूल के रिजल्ट 20 मई अउर इशटर के रिजल्ट 27 मई के निकाल दिहल जाई. हालांकि इम्तिहान के परचावार तारीख के एलान बाद में करे के बात कहल गइल बा.\nहांगकांग ओपन सुपर सीरीज बैडमिंटन के मुकाबला का क्वार्टर फाइनल में हार के भारत के सानिया नेहवाल बाहर हो गइली बाकिर पुरूष वर्ग के क्वार्टर फाइनल जीत के भारत के श्रीकांत सेमीफाइनल में चहुँप गइले.\nआपन नौकरी असालतन करवावे खातिर बिहार का मेडिकल काॅलेजन में संविदा पर बहाल नर्स हड़ताल पर बाड़ी. एह लोग के कहना बा कि राज्य कर्मचारी चयन आयोग 6757 पद खातिर वैकेन्सी निकलले रहुवे, लगभग पाँच हजार नर्स आवेदन कइले रही बाकिर 3817 गो नर्से के बहाली भइल. जबकि सरकार के वादा रहे कि सभकर बहाली क दिहल जाई.\nकोटक महिन्द्रा बैंक में आईएनजी वैश्य बैंक के विलय के एलान का बाद आजु शुक का दिने सेंसेक्स में तगड़ा उछाल देखल गइल आ सेंसेक्स अउर निफ्टी नया एतिहासिक ऊॅचाई पर चढ़ के बंद भइल. कोटक प्रमुख कहलन की एह विलय से केहू के नौकरी पर कवनो खतरा ना आई.\nरोहतास जिला के सासाराम में ग्रामीण कार्य विभाग में सहायक अभियंता रविन्द्र सिंह के एगो ठिकेदार से ओकर बिल पास करे खातिर पन्द्रह हजार रुपिया घूस लेत घरी रंगे हाथ विजिलेन्स टीम पकड़ लिहलसि.\nसारण जिला के जलालपुर थाना में तैनात दारोगा मनोज कुमार के दू हजार रुपिया घूस लेत में निगरानी टीम पकड़ लिहलसि. दारोगा एक आदमी के नाम केस डायरी से हटावे खातिर रुपिया लेत रहले.


Priyanka Chopra Becomes Mother by Surrogacy Read Details Bhojpuri - Tech Review Anand\nPriyanka Chopra Becomes Mother by Surrogacy Read Details Bhojpuri\nप्रियंका चोपड़ा अक्सर मीडिया के सुर्खी में रहेली. उनके सोशल मीडिया पर अपडेट भइल फोटो भी न्यूज के हेडलाइंस बन जाला. उनके एक एक हरकत पर न्यूज पोर्टल आ शो बिजनेस के पत्रकारन के नजर रहेला. अबे कुछ दिन पहिले प्रियंका चोपड़ा शादी के बाद बदलल आपन नाम प्रियंका चोपड़ा जोनास के दुबारा बदल देहली. उ प्रियंका चोपड़ा कर लेहली. ई एने अइसन कइली कि ओने मीडिया में होड़ मच गइल कि सोशल हैन्डल पर प्रियंका आपन नाम से जोनस हटा देहले बाड़ी, आ एह खबर के सबसे पहिले के छापी. एकरा साथे ही लोग के एक्सपर्ट एड्वाइज भी आवे लागल कि लागत बा प्रियंका निक जोनास से रिश्ता तूरे वाला बाड़ी. कुछ न्यूज वाला त एतना आगे चल गइलें कि दुनू जाना के दूर होखे के डेट्स भी बतावे लगलें. कहे के माने कि जवन असल में होत नइखे आ होखे वाला नइखे, ओहू के रिपोर्ट करे लगलें.\nचलीं, प्रियंका चोपड़ा अउरी निक जोनस एह अफवाह के जलदिए विराम दे दिहल लोग अउरी एगो नया फोटो साथ में पोस्ट कर दिहल लोग. तब सभके बुझाइल कि अरे दादा, ई नाम बदलाव के मोटिव तलाक ना रहल ह, ई त कवनो दोसरा कारण से भइल रहल ह. फेर प्रियंका कुछ दिन पहिले कहली कि उ सरोगेसी से लइका होखावे वाला बाड़ी. बस ई खबर आइल कि फेर चारु ओर संभावना के अंबार खड़ा होखे लागल. सोशल मीडिया के दौर में यूट्यूब, इंस्टाग्राम, फेसबुक चैनल बना के उग आइल असंख्य भविष्यवक्ता, टैरो कार्ड रीडर लोग लागल आपन वीडियो बनावे कि प्रियंका अउरी निक जोनस के लग्न पत्रिका के हिसाब बेटी होई. केहू कहे लागल कि बेटा होई. ई सब देखे सुने वाला आम आदमी बहुत कन्फ्यूज़ हो गइल.\nखैर, अब प्रियंका चोपड़ा के संतान हो गइल बा अउरी अब ई कयास लगावल जा रहल बा कि उनके संतान लइका ह कि लइकी. सभे आपना आपना हिसाब से संभावना जता रहल बा. भविष्यवक्ता लोग भी कुछ ना कुछ कहिए रहल बा. उनका सोशल मीडिया पोस्ट पर बधाई के लाइन लागल बा. बॉलीवुड से लेके हॉलीवुड के बड़ बड़ नाम उनका के बधाई दे रहल बा. हालांकि अइसन बुझा रहल बा कि ई संतान बेटी हिया. जइसे नामचीन लोग के रिएक्शन बा, ओ हिसाब से प्रियंका के बेटी भइल बिया. बाकिर अब त ई कुछ दिन में स्पष्ट भी हो जाई कि बेटी ह कि बेटा. बाकिर उनके अउरी विश्वप्रसिद्ध गायक निक जोनस के प्रशंसक बहुत खुश बा लो, जइसे ओही लो के घरे कवनो संतान जनम लेहले होखे.\nकई गो बॉलीवुड हॉलीवुड स्टार सरोगेसी से लइका होखवले बाड़ें\nप्रियंका सरोगेसी से लइका होखवले बाड़ी. सरोगेसी से साधारणतया किराया के कोख के नाम से जानल जाला. भारत में ई एगो व्यवसाय के जइसन बा. भारत के अलावा बांग्लादेश, पाकिस्तान में भी किराया के कोख देबे वाली हजारों महिला बाड़ी. हालांकि सरोगेसी के अधिकतर कस्टमर सात समुन्दर पार वाला बाड़ें. अक्सर विदेशी लोग बिना गर्भधारण से लेके प्रसूति के दर्द झेलले आपन खून से बनल संतान चाहेला भा कवनो मेडिकल कारण के चलते माई – बाप ना बन पावेला त सरोगेसी के मदद लेला. सरोगेसी के दू गो तरीका होला.\nपहिला ट्रडिशनल सरोगेसी में दंपति के पुरुष साथी के शुक्राणु से किराया के कोख देबे वाली महिला (सरोगेट मदर) के अंडाणु से मिलान करावल जाला, फेर निषेचण के क्रिया होला. एह में सरोगेट मदर ही संतान के जैविक माँ होखेले. बाकिर सरोगेसी अग्रीमेंट के तहत उ ई संतान पैदा होते एकर लाभुक दंपति के सौंप देले. एकरा बदले ओकरा के तय राशि मिलेला.\nदोसर होला जेसटेशनल सरोगेसी. एह में दंपति के पुरुष साथी के शुक्राणु से, स्त्री साथी के अंडाणु के मिलान टेस्ट ट्यूब में करावल जाला. जब निषेचण के क्रिया प्रारंभ हो जाला त ओकरा के सरोगेट मदर के गर्भाशय में प्रत्यारोपित कर दिहल जाला. ताकि ओ भ्रूण के प्राकृतिक विकास हो सके अउरी संतान प्राप्ति हो जाव. एह में लाभुक दंपति ही जैविक माँ बाप होलें अउरी सरोगेट मदर खाली ओकरा के अपना कोख में पालेले. भारत में अक्सर गरीब महिला किराया के कोख देली, एही से ओकरा साथे कवनो धोखाधड़ी ना होखे, भारत सरकार एक कानून बनवले बा. अब व्यावसायिक सरोगेसी पर 2019 से रोक लाग गइल बा. केहू मदद करे खातिर भले सरोगेसी कर सकेला, रुपया खातिर ना.\nएही विषय पर पिछला साल पंकज त्रिपाठी, कीर्ति सैनन के फिल्म ‘मिमी’ आइल रहे जवन बहुत हिट भइल. ओ में सरोगेसी के समय होखे वाला धोखाधड़ी पर फिल्म बनावल गइल रहे. हालांकि 2001 में एही तरे के विषय पर एगो फिल्म ‘चोरी चोरी चुपके चुपके’ आ चुकल बा. एह में सलमान खान, रानी मुखर्जी अउरी प्रीति जिंटा रहे लोग. एह में प्रीति जिंटा के किरदार सलमान के किरदार के बच्चा अपना कोख में राखत बाड़ी अउर जब उ पैदा हो जात बा त ओकरा के दंपति के लौटावे के बदले आपना लगे रख लेत बाड़ी, काहें कि उनका मन में ममता जाग जात बा.\nप्रियंका के जइसन बॉलीवुड स्टार आमिर खान, शाहरुख खान, करण जौहर, तुषार कपूर, एकता कपूर भी सरोगेसी के मदद से संतान प्राप्ति कर चुकल बा लोग.\nTags: Bhojpuri News, Priyanka Chopra\nPriyanka Chopra and Nick Jonas welcome baby via surrogacy…\nPriyanka chopra back on work after become mother features in…\nCategories Entertainment Tags Articles in Bhojpuri, Bhojpuri, Bhojpuri Articles, Bhojpuri News, Chopra, Details, mother, Priyanka, Priyanka Chopra, Priyanka Chopra as Mother, Priyanka Chopra Surrogacy, read, Surrogacy Post navigation


नोटबन्दी के मार से नेता परेशान – टटका खबर\nनोटबन्दी के मार से नेता परेशान\nयूपी चुनाव से पहिले भइल नोटबन्दी के एलान का चलते नेता लोग परेशान हो गइल बा. कुछ दिन पहुले गोरखपुर में भाजपा के खरीदल प्लॉट से 248 गो नया मोटरसाइकिलन धरइली सँ. एह मोटरसाइकिलन प बाकायदा कमल निशान के स्टीकर लागल बा. पहिले सुने में आइल कि भाजपा एह मोटरसाइकिलन से आपन प्रचार करवाई. बाकि नोटबन्दी के माहौल में अतना नगदी आइल कहाँ से ई सवाल उठे लागल त एह मोटरसाइकिलन के केहु दावेदार नइखे मिलत. भाजपा के कहना बा कि मोटरसाइकिल ओकरा जमीन पर मिलल बाकि ओकरा मालूम नइखे कि केकर आ ओहिजा काहे ध गइल. ओकर कहना बा कि हो सकेला कि मोटरसाइकिल कंपनी आपन प्रचार करवाए ला अइसन तिकड़म भिड़वले होखे. सुने में इहो मिलत बा कि भाजपा ओह जमीनो का बारे में कवनो जानकारी होखे से इन्कार करत बिया.\nओने सपा के एगो नेता 786 गो साइकिल खरीदे के कोशिश करत स्टिंग में आ गइल बाड़न. खरीददारी 500 आ 1000 के पुरनका नोट से होखे वाला रहुवे. वइसे 786 के संख्यो धेयान देबा जोग बा. 108 भा 1008 वाला संख्या के कवनो मोल नइखे एह गोल खाति. अब बात खुल गइल त इहो सौदा बीचे में लटक गइल बा.\nहाथी मेरे साथी वाली बसपा का बारे में सुनात बा कि केरल से हाथी खरीदाइल बाड़ी सँ पुरनकी नोटन से आ ओह हाथियन के यूपी में घुमावल जाई.\nकरम फूटल कांग्रेस के. ओकर खाली हाथ नोटबन्दी का बाद सचहूं खाली हाथ हो गइल लागत बा. आ ऊ अब एही खाली हाथ देखा के आपन प्रचार करे के योजना बनवले बिया.\n(नोट – एह खबर में अगर कवनो सच्चाई होखी त संजोगे से. सब सुनल सुनावल बात हई सँ.)\nTags: कांग्रेस, नोटबन्दी, बसपा, भाजपा, सपा


जमीन का झगड़ा में एक आदमी के हत्या – टटका खबर\nजमीन का झगड़ा में एक आदमी के हत्या\nजौनपुर 18 दिसम्बर (वार्ता) सरायख्वाजा इलाका के कोठवार बाजार मे बुध का दिने तीन चार लोग जमीन का झगड़अ में कोठवार बाजार के रामदुलार यादव क पीट पीट के मुआ दीहल. साठ बरीस के रामदुलार यादव ओह समय अपना नया बनल कोठरी प गार्डर आ पटियां चढवावत रहले.\nबाद में जुटल भीड़ एगो मोटरसाइकिल के आग लगा दिहले जवना से हत्यारा आइल रहले स.\nजाम लगवले भीड़ के पुलिस हधीक्षक हैप्पीगुप्तन भरोसा दिअवलन कि हत्यारन के जल्दिए पकड़ लीहल जाई. उप जिलाधिकारी सदर ज्ञानेन्द्र सिंह कहलन कि मृतक के किसान दुर्घटना बीमा के पांच लाख रुपिया आ पारिवारिक लाभ योजना के तीस हजार रुपिया दिआवल जाई.\nTags: जौनपुर, सरायख्वाजा


नरेन्द्र मोदी के आशीर्वाद से विकास के गंगा बहइहें सासंद मनोज तिवारी – Anjoria\nसितम्बर 18, 2014 मनोज तिवारी\nजननायक प्रधानमंत्री नरेन्द्र मोदी के 64 वाँ जनमदिन के अखण्ड भारत सेवा सकंल्प के रूप में मनावत पूर्वी दिल्ली के भाजपा कार्यकर्ता लोग का बीच सांसद मनोज तिवारी कहलन कि प्रधानमंत्री नरेन्द्र मोदी जी के आशीर्वाद से पूर्वी यूपी में विकास के गंगा बहा दीहें.\nएह अवसर पर भाजपा जिला अध्यक्ष अनिल गुप्ता, अजय महावर, पूर्व जिला अध्यक्ष नित्यानंद गैरोला, जिला महामंत्री प्रवेश शर्मा, मास्टर सतपाल, किसान मोर्चा के प्रदेश अध्यक्ष राजकुमार बल्लन, जिला मंत्री प्रवीन निमेश, अनिल झा, मनीराम नागौरा, निगम पार्षद हर्ष मल्होत्रा, स्वाती गुप्ता, मनोज त्यागी, आशा तायल, ऊषा शास्त्री, नरेन्द्र बेलवाल सहित सैकड़ों कार्यकर्तात आ आम जनता शामिल रहे आयोजन में.\nटटको में टटका खबर : 17 सितंबर 2014\nभोजपुरीओ साहित्यकार लोग अब ‘भारतीय साहित्य निर्माता’ का पाँत में


प्रयोगकर्ता वार्ता:ৰঞ্জন ভূঞা - विकिपीडिया\nWelcome! ৰঞ্জন ভূঞা\nस्वागतम्! नमस्कार ৰঞ্জন ভূঞা जी, भोजपुरी विकिपीडिया पर राउर बहुत स्वागत बा!\nৰঞ্জন ভূঞা जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,747 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:ৰঞ্জন_ভূঞা&oldid=626331" से लिहल गइल\nएह पन्ना पर आखिरी बेर संपादन 24 सितंबर 2018 के 05:53 बजे भइल रहल।


रजनीकांत बनल चाहत बाड़न मनोज आर. पाण्डेय – Anjoria\nचाकलेटी हीरो आ एक्शन किंग मनोज आर. पाण्डेय यूपी के गोण्डा से मुबई के मायानगरी में अइलें त सहायक निर्देशक के काम कइलें. बाकिर जब सेट पर अभिनेता के सीन समुझावस त लोग कहे कि तूं त खुदे अतना जानकार बाड़ऽ त काहें ना अभिनय कइल शुरू कर देत. लोग के एही बढ़ावा पर मनोज पाण्डेय नायको बन गइलें. लड़िकाईं में सिखल मार्शल आर्ट आ किक बाक्सिंग एह अभिनय में बहुते ताकत दिहलसि.\nसास भी कभी बहू थी, सदिया, संजीवनी, कस्तुरी, दिल-ए-नादान वगैरह धारावाहिकन के सहायक निर्देशक रहल मनोज पाण्डेय के लहरिया लूटा ऐ राजाजी, मै नागिन तू नगीना, दुश्मनी, कईसन पियवा के चरितर बा, राजाजी, सौगंघ गंगा मईया के वगैरह फिलिम रिलीज हो चुकल बाड़ी सँ.\nआदर्श का बात पर मनोज पाण्डेय के कहना बा कि अमिताभ बच्चन बनल दोसरा खातिर असंभव बा, दोसरा के देखा देखी कइला का जगहा अपना काबिलियत से आपन जगह बनावल असल बात होले. फिलिमन में बढ़त छिछोरपन आ फुहड़पन पर मनोज पाण्डेय के कहना बा कि ई दौर जल्दिए बदले वाला बा. नायिक के ढोंढ़ी, डाड़ आ छाती पर टिकल कैमरा के फोकस हटे वाला बा. कहलन कि सुन्दरता परदे में नीक लागे ला फूहड़ बनि के ना. मनोज पाण्डेय का राय में पाखी हेगडे सिनेमा भोजपुरी के विद्याबालन हई.\nअपना बारे में बतावत मनोज पाण्डेय कहलन कि इंसान बनल चहीहें रजनीकांत का तरह. कलाकार त ओइसन ना बन पइहें बाकिर रजनीकांत जइसन इंसान बनि जासु ई जरूर तमन्ना बा. शादी का बारे में अबहीं कवनो योजना नइखे बाकिर लगन कब चरचरा जाई ई के जानत बा.\n(संजय भूषण के रपट)


मन्नत के देवता के रूप प्रसिद्ध लालबाग के राजा के भक्तों की भावनाओ से किया जा रहा खिलवाड़ ! आमजनता की इंट्री गेट चिकन सेंटर की दुकान के अंदर से ! | first headlines india\nPosted by fast headline india on September 13, 2018\nNo Comment to " मन्नत के देवता के रूप प्रसिद्ध लालबाग के राजा के भक्तों की भावनाओ से किया जा रहा खिलवाड़ ! आमजनता की इंट्री गेट चिकन सेंटर की दुकान के अंदर से ! "


पॉकेटमार बनली पाखी हेगड़े – Anjoria\nपॉकेटमार बनली पाखी हेगड़े\nसिनेमा भोजपुरी के नंबर 1 अभिनेत्री पाखी हेगड़े हरीश गुप्ता के फिलिम “भईया हमार दयावान’’ में पॉकेटमार बनल बाड़ी. फिल्म में लड़िका के भेस धइले पाखी आपन रोजी रोटी चलावे खातिर पाकिटमारी करत बाड़ि. एकदिन एह पाकिटमार पाखी के भेंट एगो चोर मनोज तिवारी से हो जात बा आ फेर दुनु के दोस्ती हो जात बा. बाद में ई दोस्ती प्यार में बदल जात बा.\nएह फिल्म में पाखी हेगडे पहिला बेर मनोज तिवारी के नायिका बनल बाड़ी. आ सबले बढ़ि के पाखी के टॉम बॉय लुक सभतर चरचा के विषय बन गइल बा. एह फिल्म के निर्देशक हउवें असलम शेख.\nअब नेतागिरी करीहें निरहुआ\nभोजपुरी परदा पर "अंधा कानून’’


मुन्नी अब भोजपुरियो में बदनाम होई – Anjoria\nमुन्नी अब भोजपुरियो में बदनाम होई\nपिछला साल के ब्लाकबस्टर फिलिम “दबंग” के सुपरहिट गाना “मुन्नी बदनाम हुई” के जलवा अब भोजपुरियो परदा पर देखे के मिले वाला बा. निर्माता अभय सिन्हा के फिल्म “जंग” खातिर संभावना सेठ एगो आयटम सांग कइले बाड़ी जवना के बोल बा “मुर्गी बदनाम भइल मुर्गा से चोंच लड़ा के, मुर्गी के चोंच गुलाबी , सोच शराबी, पूंछ नबाबी रे”. टी सीरिज पर जारी एह फिल्म “जंग” के आडियो के ई गाना खूब लोकप्रिय हो रहल बा. संभावना के कहना बा कि एह गाना के करे में उनुका बहुते मजा मिलल.. एह गीत के बहुते बड़हन कैनवास पर फिल्मावल गइल बा जवना में साठ गो बेसी नर्तक शामिल रहले. “जंग” के नायक भोजपुरी सुपर स्टार पवन सिंह हउवें. पवन सिंह एह फिल्म में एगो कालेजिया लड़िका के किरदार कइले बाड़न जवन मशहूर खलनायक एहसान खान से दू दू हाथ करत नजर आई एह फिल्म में. गीत विनय बिहारी आ श्याम देहाती के, संगीत लाल सिन्हा के आ निर्देशन अरसद खान के बा. मुख्य कलाकारन में पवन सिंह, मोनालिसा, मोहन राठौड़, अविनाश दूबे. गुल हमीद, प्रेरणा श्रीवास्तव, रवि उज्जैन, सुदेश कौल, एहसान खान, सीमा सिंह आ संभावना सेठ के नाम बा.\nभोजपुरी फिल्म अचल रहे अहिवात के मुहुर्त\nभोजपुरी संगीत के नहले पे दहला में अबकी हफ्ता रविन्द्र जैन\nOne thought on “मुन्नी अब भोजपुरियो में बदनाम होई”\nK.K. MISHRA says:\nBHOJPURI GAANA CHAHI T HAARA SE CONTACT KARI LOG 10 GO SUPRHIT GANA LIKHLE BANI. JE BHOJPURI DUNIYA KE CHAAHI WAISAN GANA BAA CONTACT NO. 08527558553


Bhojpuria.com | Vishesh\nHome Samachar Vishesh\nजमशेदपुर। आपन जिनगी बचाये खातिर जुझ रहल लोगन के सहायता पहिलहुँ जय भोजपुरी परिवार कइले बा, अउर एक बेर फेर एगो दुखियारी महिला हमनी के सामने बाडी। एह तस्वीर के गौर से देखीं, इनिकर नांव उमा विस्वास हवे, अउर ई कैंसर से पीडित बाडी। ई फोटो काफी पुरान हवे, अउर अभी इनिकर चेहरा देखला के बाद नया फोटो खिंचे के हिम्मत ना होला। Read more...\nComments (1)\tआपन बात : ई सम्मेलन खास रहल\nसिवान। भोजपुरिया डॉट कॉम (अउर जय भोजपुरी डॉट कॉम) के शुरुआत से लेके आज ले, भोजपुरी अउर भोजपुरिया समाज खातिर जवन कुछ भी हमनी का कइले बान...\nAdd your comment\tऐतिहासिक हो सकेला स्वाभिमान सम्मेलन\nसिवान। ई शायद कुछ नवहा लोगन के उत्साह रहे, अपना माई-भाषा के प्रति जज्बा रहे, जवन इंटरनेट पर एगो अइसन भाषा के लेके जुटल रहे, जेकरा बोले ...\nComments (2)\tरुक गइल नीलामी... सब केहु के धन्यवाद...\nपटना/जमशेदपुर। अभी-अभी दुबई से नवीन भाई के फोन आइल ह - "राजेंद्र बाबु के घड़ी के नीलामी रुक गइल।" एतना सुनते-सुनते उनका दिल के भावना हम...\nAdd your comment\tफेर आपन औकात पर उतरल राज ठाकरे\nComments (1)\t« Start Prev 1234567 89Next End »


महापण्डित राहुल सांकृत्यायन – भोजपुरी साहित्य सरिता\nसतमी के बच्चे (कहानी, 1939 ई.), ‘जीने के लिए‘ (1940 ई.), ‘सिंह सेनापति‘ (1944 ई.), ‘जय यौधेय‘ (1944 ई.), ‘वोल्गा से गंगा‘ (कहानी संग्रह, 1944 ई.), ‘मधुर स्वप्न‘ (1949 ई.), ‘बहुरंगी मधुपुरी‘ (कहानी, 1953 ई.), ‘विस्मृत यात्री‘ (1954 ई.), ‘कनैला की कथा‘ (कहानी, 1955-56 ई.), ‘सप्तसिन्धु‘\n‘शैतान की आँख‘ (1923 ई.), ‘विस्मृति के गर्भ से‘ (1923 ई.), ‘जादू का मुल्क‘ (1923 ई.), ‘सोने की ढाल‘ (1938), ‘दाखुन्दा‘ (1947 ई.), ‘जो दास थे‘ (1947 ई.), ‘अनाथ‘ (1948 ई.), ‘अदीना‘ (1951 ई.), ‘सूदख़ोर की मौत‘ (1951 ई.), शादी‘ (1952 ई.)\n‘विश्व की रूपरेखा‘ (1923 ई.), ‘तिब्बत में बौद्ध धर्म‘ (1935 ई.), ‘पुरातत्त्व निबन्धावलि‘ (1936 ई.), ‘हिन्दी काव्यधारा‘ (अपभ्रंश, 1944 ई.), ‘बौद्ध संस्कृति‘ (1949 ई.), ‘साहित्य निबन्धावली‘ (1949 ई.), ‘आदि हिन्दी की कहानियाँ‘ (1950 ई.), ‘दक्खिनी हिन्दी काव्यधारा‘ (1952 ई.), ‘सरल दोहा कोश‘ (1954 ई.), ‘मध्य एशिया का इतिहास, 1,2′ (1952 ई.), ‘ऋग्वैदिक आर्य‘ (1956 ई.), ‘भारत में अंग्रेज़ी राज्य के संस्थापक‘ (1957 ई.), ‘तुलसी रामायण संक्षेप‘ (1957 ई.), दक्खिनी हिन्दी का व्याकरण\n‘तीन नाटक‘ (1942 ई.), ‘पाँच नाटक‘ (1944 ई.)\n‘शासन शब्द कोश‘ (1948 ई.), ‘राष्ट्रभाषा कोश‘ (1951 ई.)\n‘मेरी जीवन यात्रा‘ (दो भागों में 1944), ‘सरदार पृथ्वी सिंह‘ (1944 ई.), ‘नये भारत के नये नेता‘ (1944 ई.), ‘राजस्थानी रनिवास‘ (1953 ई.), ‘बचपन की स्मृतियाँ‘ (1953 ई.), ‘अतीत से वर्तमान‘ (1953 ई.), ‘स्तालिन‘ (1954 ई.), ‘कार्ल मार्क्स‘ (1954 ई.), ‘लेनिन‘ (1954 ई.), ‘अकबर‘ (1956 ई.), ‘माओत्से तुंग‘ (1954 ई.), ‘घुमक्कड़ स्वामी‘ (1956 ई.), ‘असहयोग के मेरे साथी‘ (1956 ई.), ‘जिनका मैं कृतज्ञ‘ (1956 ई.), ‘वीर चन्द्र सिंह गढ़वाली‘ (1957 ई.)\n‘वैज्ञानिक भौतिकवाद‘ (1942 ई.), ‘दर्शन दिग्दर्शन‘ (1942 ई.), ‘बौद्ध दर्शन‘ (1942 ई.) ‘बुद्धचर्या‘ (1930 ई.), ‘धम्मपद‘ (1933 ई.), ‘मज्झिमनिकाय‘ (1933), ‘विनय पिटक‘ (1934 ई.), ‘दीर्घनिकाय‘ (1935 ई.), ‘महामानव बुद्ध‘ (1956 ई.), संयुत्त निकाय\n‘वादन्याय‘ (1935 ई.), ‘प्रमाणवार्त्तिक‘ (1935 ई.), ‘अध्यर्द्धशतक‘ (1935 ई.), ‘विग्रहव्यावर्त्तनी‘ (1935 ई.), ‘प्रमाणवार्त्तिकभाष्य‘ (1935-36 ई.), ‘प्र. वा. स्ववृत्ति टीका‘ (1937 ई.), ‘विनयसूत्र‘ (1943 ई.)\n‘बाइसवीं सदी‘ (1923 ई.), ‘साम्यवाद ही क्यों‘ (1934 ई.), ‘दिमागी ग़ुलामी‘ (1937 ई.), ‘क्या करें‘ (1937 ई.), ‘तुम्हारी क्षय‘ (1947 ई.), ‘सोवियत न्याय‘ (1939 ई.), ‘राहुल जी का अपराध‘ (1939 ई.), ‘सोवियत कम्युनिस्ट पार्टी का इतिहास‘ (1939 ई.), ‘मानव समाज‘ (1942 ई.), ‘आज की समस्याएँ‘ (1944 ई.), ‘आज की राजनीति‘ (1949 ई.), ‘भागो नहीं बदलो‘ (1944 ई.), ‘कम्युनिस्ट क्या चाहते हैं?’ (1953 ई.)\n‘मेरी लद्दाख यात्रा‘ (1926 ई.), ‘लंका यात्रावली‘ (1927-28 ई.), ‘तिब्बत में सवा वर्ष‘ (1939 ई.), ‘मेरी यूरोप यात्रा‘ (1932 ई.), ‘मेरी तिब्बत यात्रा‘ (1934 ई.), ‘यात्रा के पन्न‘ (1934-36 ई), ‘जापान‘ (1935 ई.), ‘ईरान‘ (1935-37 ई.), ‘रूस में पच्चीस मास‘ (1944-47 ई.), ‘घुमक्कड़ शास्त्र‘ (1949 ई.), ‘एशिया के दुर्गम खण्डों में‘ (1956 ई.)\n‘सोवियत मध्य एशिया‘ (1947 ई.), ‘किन्नर देश‘ (1948 ई.), ‘दार्जिलिंग परिचय‘ (1950 ई.), ‘कुमाऊँ‘ (1951 ई.), ‘गढ़वाल‘ (1952 ई.), ‘नैपाल‘ (1953 ई.), ‘हिमालय प्रदेश‘ (1954 ई.), ‘जौनसागर देहरादून‘ (1955 ई.), ‘आजमगढ़ पुरातत्त्व‘ (1955)\nउहाँ के भोजपुरी के परचार औरी परसार खाती बहुते परियास कईनी। सन 1947 के भोजपुरी साहित्य सम्मेलन के अध्यक्षता कइनी जेवन गोपालगंज, बिहार में भईल रहे। उहें के कहला पर महेन्द्र शास्त्री जी 1948 में भोजपुरी के पहिला पत्रिका “भोजपुरी” निकलनीं। ‘भिखारी ठाकुर’ जी के साहित्य जगत में मान-सम्मान औरी पहिचान दियवावे में उहाँ के बहुत बड़हन जोगदान बा। उहें का सबसे पहिले ‘भिखारी ठाकुर’ जी के ‘भोजपुरी क शेक्सपियर’ औरी ‘भोजपुरी क हीरा’ उपाधि दिहनी।\nइहाँ के जनम एगो सनातनी बाभन परिवार में भईल औरी शुरूआती संस्कार भी सनातनी ढंग से भईल लेकिन सांकृत्यायन जी के संबन्ध में ई सभ कुछ बेकार हो गईल औरी उहाँ ओहे मननी जेवन उहाँ के तर्क औरी बुद्धि के हिसाब से ठीक लागल। उहाँ के हर धार्मिक रूढि के बिरोध कईले बानी। ‘तुम्हारी क्षय‘ ए बात उदाहरन बा।\nसांकृत्यायन जी कऽ लगे केवनो औपचारिक डिग्री ना रहे तबो उहाँ क किताब ‘मध्य एशिया का इतिहास‘ एक समय आक्सफोर्ड यूनीवर्सिटी क कोर्स में रहे। उहाँ के अनुराधा पुर विश्वविद्यालय क दर्शन विभाग औरी रुस क लेलिनग्राद विश्वविद्यालय में प्राचार्य के रुप में पढवनी लेकिन भारत में उहाँ के ऊ मान सम्मान ना मिलल जेकर उहाँ के हकदार रहनी। बाद में उहाँ 1958 में साहित्य अकादमी पुरस्कार औरी 1963 पद्म भूषण पुरस्कार मिलल। उहाँ के मरला के बाद 1993 जतरा साहित्य के क्षेत्र में महापंडित राहुल सांकृत्यायन पुरस्कार भारत सरकार देबे शुरू कईलस। 1993 में भारत सरकार के डाक विभाग उहाँ पर एक रुपया के डाक टिकट भी जारी कईलस। अब संगहीं भारत सरकार के पर्यटन मंत्रालय भी महापंडित राहुल सांकृत्यायन पर्यटन पुरस्कार के नाम से पर्यटन साहित्य खाती हर साल पुरस्कार देले। उहाँ के गाँवे एगो चित्रसाला भी बलन बा।\nइहाँ का अपनी जिनगी में तीन गो बियाह कइले रहनी। पहिला बियाह नौ साल के उमिर में घर के लोग कईल। दूसरका बियाह उहाँ के रुस में मास्को निवास के घरी कईनी। लेलिनग्राड विश्वविद्यालय के भारत-तिब्बत विभाग के सचिव ‘लोला येलेना‘ नाँव के एगो मेहरारू से इहाँ के परेम हो गईल औरी उनसे इहाँ के बियाह क लिहनी औरी एगो लईक भी भईल जेकर नाँव इहाँ ‘राहुलोविच‘ रखनी। लेकिन भारत लौटे बेरा अपनी पत्नी औरी लईका के ओही जा छोड़ के आ गईनी औरी मसूरी में रहे लगनी। एहिजा उहाँ के अपनी स्टैनो कमला से बियाह कईनी। बाद में इहाँ कऽ दार्जलिंग चलि गईनी औरी ओहिजा स्मृतिलोप औरी मधुमेह के बेमारी से १४ अप्रैल, १९६३ अपनी जिनगी जतरा पुरा कईनी।\nPrabhakar Machwe: “Rahul Sankrityayan (Hindi Writer)” New Delhi 1998: Sahitya Akademi. (ISBN 81-7201-845-2).\nबाराबाँध, बलिया, उत्तर प्रदेश


सब केहु के फोकटे मे पैख़ाना घर बनादेवे के चाही – सरसफाइ गस्ति टोली के अनुभव (केस रिपोर्ट) – Aapan Birgunj\nसब केहु के फोकटे मे पैख़ाना घर बनादेवे के चाही – सरसफाइ गस्ति टोली के अनुभव (केस रिपोर्ट)\nadmin प्रकाशित मिति - Mar 30, 201820\nसरसफाइ गस्ति टोली द्वारा नियमित रूपसे हात सफा केरेके विधि सिखावत\nसबेरे साढ़े पाँच बजे से ही पर्सा जिल्ला के साबिक गा. वि. स. लखनपुर ( हाल सखुवा प्रसौनी गा. पा.) के एक्डारवा टोल मे एक सरसफाइ गस्ती टोलि तैनाथ रहे । ओह गस्ती टोली मे रही उहवा के वडाध्यक्ष, वाड़ सदस्य लोग, ग्रामिण स्वास्थ महिला स्वएंसेविका, कुछ स्थानिय नागरिक समाज के अगुवा, बाल क्लब के भाइबहिन सब, स्थानिय युवा सब आ हमरा लगायत विकास नेपाल संस्था के सरसफाइ ट्रिग्गरर (Triggerer) लोग, कुल मिलाके करिब ५० जने के एगो समुह । उक्त गस्ती टोली के हाथ मे रहे कुछ टॉर्च लाएट, सिट्ठी, पियर झण्डा, साउण्ड बक्स आ माइक ।\nगस्ती टोलि हरोजे खानी आजू भी पूरा गांव आ उहवा रहल खुल्ला पैख़ाना करेके सम्भावित जगह के मुताबिक अपना के ४ समूह मे बाँट के चल देहनी सन गस्ती मे । गस्ति करत घरी भोरे भोरे जे कोई भी खुल्ला पैख़ाना करत अवस्था मे मिलल, उनका के उहे जगह पर जाके उक्त गस्ती टोली द्वारा सरसफाइ के अनेकन आधारभूत आवश्यकता, एकर महत्व आ खुल्ला पैख़ाना से होखेवाला बेफाइदा के बारे मे spot triggering (जगहे पर अभियान) कईल जाला आ खुल्ला पैख़ाना ना करके, आपन घर ठाँव मे पैख़ानाघर (टॉइलेट) बनावे खातिर सामाजिक दबाव देवेल जाला ।\nसरसफाइ गस्ती टोलि एक महिला सदस्य एवं ग्रामिण महिला स्वस्थ स्वयंसेविका परवर्ती देवी शर्मा कहली, ” खुल्ला पैख़ाना कर रहल दिदि-बहिन लोग के पैख़ानाघर बनाई कहला पर ” चुप कर NGO के दलाल , तोरा त पैसा मिलता त घुम घुम के सिप्टी बनावे के कहतारी, हमनी के कथि सहयोग मिलता कि सिप्टी बनाइ सन् ?\nबाक़िर ई सब कार्य करत घरी सामाजिक मर्यादा के भी पूरा ख्याल राखत लैंगिक संवेदनशीलता के भी विशेष ख्याल कईल जाला । महिला के महिला गस्ती आ पुरुष के पुरुष गस्ति सदस्य लोग द्वारा परामर्श देहल जाल । सरसफाई गस्ती टोली के ई नियमित आ दैनिक प्रक्रिया हवे । एकरा खातिर खुल्ला पैख़ाना करे जाए वाला सबेरे आ सझिया दुनु समय पर टोलि सक्रिय रहेला आ बाहर पैख़ाना ना करेके होसके वाला पूरा दवाब देवल जाला । एह प्रक्रिया के Morning आ Evening follow up कहल जाला ।\nसरसफाइ अभियान मे व्यवहार परिवर्तन, सचेतना मुलक, सामाजिक परिचालन आदि कार्यक्रम सब जादा से जादा होखेला । बाकी तराई मधेश के जिल्ला सब मे प्रसस्त पानी के उपलब्धता आ प्रसस्त खुल्ला खेत-खलिहान रहला से बहुति लोग सरसफाइ के बारे मे बृहत जानकारी रहला के बाबजुदो पैख़ानाघर बनावे मे आनाकानी करेला । पैख़ानाघर खुद से लगानी मे ना होके सरकार से देहल अनुदान के पैसा से बनावे के चाही जैसन गलत बुझाइ रहल मिलेला । ओहिसे ई बात गस्ती प्रक्रिया मे भी मुख्य प्राथमिकता के साथ राखल जाला ।\nई सभी प्रक्रिया अपनावला से खुल्ला पैख़ाना करेवाला आदमी बहुते लाजा जाला आ सामाजिक प्रतिष्ठा हनन होखेके डर से जेतना जल्दी हो सके ओतना जल्दी आपन गांव ठाँव मे खुद से लगानी करके जल्दी से जल्दी टॉइलेट बनावल आ प्रयोग करल शुरू कर देहल बात उक्त सरसफाइ गस्ती टोली के संयोजक एवं विकास नेपाल संस्था के ग्लोबल सरसफाइ कोष/UNHABITAT कार्यक्रम के फिल्ड संयोजक लक्ष्मन पण्डित बतईनी।\nवडा अध्यक्ष्य लाल बहादुर प्रसाद यादव के मुताबिक बिगत एक बर्ष मे हर घर मे पैख़ानाघर बने ना सकल रहे बाक़िर ई सरसफाइ गस्ती टोलि के मद्दत से एक हफ्ता मे ही ३७५ घरधनी के घरमे पैख़ानाघर बनावे मे सफल भईल बा । उहाँ के कहनि, ” बाहर पैख़ाना ना करे देवेनी सन, घर मे पैख़ानाघर हईले नईखे,त हारपाछ करी लोग त का ? अन्तिम विकल्प के रुप मे समुदाय मे धमाधम पैख़ानाघर बनवाल शुरू होजाला आ टोल टोल भा बस्ति बस्ती मे एगोड़े के देखासिखी टोल के आउर घरधनी लोग भी धमाधम पैख़ानाघर बनावे आ प्रयोगमा मे लियावे लागेला लोग “।\nसरसफाइ के अभियान द्वारा बानवाल जा रहल पैख़ानाघर\nबच्चा के नमूना पैख़ानाघर के प्रयोग के सही तारिक सिखावत गस्ती टोली\nसरसफाई गस्ती टोलि परिचालन रहला भर त कोई भी हतपत बाहर पैख़ाना करे ना जला लोग आ पैख़ानाघर भी बनालेला बाक़िर खु.पै.मु. (खुल्ला दिशा मुक्त) घोषणा बाद जब सरसफाइ अभियानकर्ता आ सहजीकरण संस्था ओह गाँव से लवटला पर पुन: उ लोग बाहर पैख़ाना करे जाई कि ई बात के गस्ती के चिन्ता रहेला । उनका मुताबिक ई सरसफाइ अभियान के निरन्तरता देवे खातिर आ नियमित रुप से जनचेतना फैलावे आ सहजीकरण करे खातिर स्थाई रुप मे ही वडा कार्यालय सब मे कम्ति मे दु जने सरसफाई ट्रिग्गेरर लोग के राखल आवश्यक बा ।\nसरसफाइ गस्ती टोलि के ही एक महिला सदस्य एवं ग्रामिण महिला स्वस्थ स्वयंसेविका परवर्ती देवी शर्मा कहली, ” खुल्ला पैख़ाना कर रहल दिदि-बहिन लोग के पैख़ानाघर बनाई कहला पर ” चुप कर NGO के दलाल , तोरा त पैसा मिलता त घुम घुम के सिप्टी बनावे के कहतारी, हमनी के कथि सहयोग मिलता कि सिप्टी बनाइ सन् ? उ आगा कहली, ” एगोड़े दिदि त तश्ला ही हमनी के टोली ऊपर फेक देली आ बिहान से गस्ती मे उ लोग के गस्ती करे ना आवे के चेतावनी तक दे देहली।\nओइसही सरसफाइ अभियान मे सबेरे आ रात के गस्ती कईला पर जान तक के खतरा बा, इहे अभियान के एरिया संयोजक एवं विकास नेपाल के कर्मचारी जिल्लाजित राउत गद्दी कहनि, ” अभियान के क्रम मे घरदुवार चाहे गस्ती करे जात बेर समुदाय के कुछ युवा सब भा अभिभावक लोग अपशब्द तक प्रयोग करत कहेला की ‘पैख़ानाघर तोहर बाबू आके बना दिहे की हम बनाई ? रहल जेतना पैख़ानाघर बनावे खातिर आईल सरकारी अनुसन्धान सब खुदे पचा जाला सन आ हमनी के अपने पैसा से पैख़ानाघर बनावे लगावे के कहेलसन ? ” ऊहा के आगा कहनि, ” एक जने भैया त ईहा तक कहनि की बिहान से उनका टोल मे गस्ती टोली आईल त भल्ला से (हतियार ) तोहनी के गाथ देम चाहे ओकरा खातिर जेल मे बैठे के परी त का, बाक़िर पैख़ानाघर ना बनाएम “।\nजिल्ला के सरसफाइ के अवस्था बारे विश्लेषण कैला पर पर्सा जिल्ला मे ८६ % घरधनी लोग के पैख़ानाघर के पहुच रहल बा त आजू के मिति मे साबिक के ६६ गाबिस मेसे ४२ गो साबिक के गाविस खुल्ला पैख़ाना मुक्त हो चुकल बा।\nसरसफाई अभियान मे अइसन बहुति बाधा व्यवधान एवं चुनैति सब बाड़ सन जेकरा के जिल्ला स्तर से ही समाधान करेके परी विकास नेपाल पर्सा के ग्लोबल सरसफाइ कोष / UNHABITAT कार्यक्रम के कार्यक्रम संयोजक मुकेश पण्डित के कहनाम बा। उ कहलन , ” बितल वर्ष मे साबिक के अधिकांश गा. वि. स. खुल्ला पैख़ाना मुक्त घोषणा खातिर अनुदान मे पैख़ानाघर देवे लाए लाखों रुपिया अलग कइलख लोग आ रिङ्ग निर्माण लगायत आउर निर्माण सामग्री खरिद कैलख लोग बाक़िर ना त उ रिङ्ग सब पारदर्शी तरिका से वितरण भईल ना ही उ गा. वि. स. सब खुल्ला पैख़ाना मुक्त भईल। रिङ्ग वितरण के क्रम मे पहुचवाला के मिलल, राजनितिक दल के नेता सब के आपन लोग के खाली मिलल बाक़िर गरिब भा दलित समुदाय मिलबे ना कैलख, राजनीतिक पहुच नाभईल अधिकांश घरपरिवार के रिङ्ग भी मिले ना सकल। ऐहि कारण से ई अभियान मे अधिकतर साबिक के गाबिस सबमे द्वन्द बा , एगो के सेतिए मे मिलल, हमनी के काहे ना मिली ? कहेवला समुदाय के जिद्ध आ अन्तर्द्वन्द के बीच मे हमनी के काम करेके परेला “।\nसरसफाइ गस्ती टोली के सदस्य लोग पूर्ण रुप मे निस्वार्थ भावना से निशुल्क रुप मे सहयोग करत रहेला आ उ लोग के एकेगों स्वार्थ रहेला की उ लोग के गाँव जेतना जल्दी खुल्ला पैख़ाना मुक्त होसको आ ओह लोग के गावके लोग के एगो सभ्य नागरिक के परिचय दे सको लोग । सबेरे आ सझिया के गस्ती बाद दिन के घर-घर जाके साबुन पानी से हात धोवे के प्रदर्शनी, बिद्यालय सरसफाइ जैसन अति आवश्यक कामकाज भी नियमित रुप मे संचालन होखत रहेला ।\nसरसफाइ गस्ती टोली द्वारा घरघर जाके संचालित अनेकन सचेतना मूलक कार्यक्रम के दृश्य\nसुरु के अवस्था मे साबिक के गाबिस लखनपुर मे कुल ६६७ घरधनी मेसे मात्र ८० घरधनी मे पैख़ानाघर के पहुच रहे त आजू के अवस्था मे ६२५ घरधनी पास पैख़ानाघर निर्माण होके प्रयोग समेत हो रहल के अवस्था बा आ बाकि ४२ घरधनी लोग के भी तिब्रताका साथ पैख़ानाघर निर्माण कार्य हो रहल के अवस्था बा।\nलेखक – एक सरसफाइ अभियंता हई आ बिगत3बर्ष से पर्सा जिल्ला के खुल्ला पैख़ाना मुक्त अभियान मे पर्सा जिल्ला संयोजक के रूप मे काम करत आ रहल बानी ।


हाउ टू मेक पनीर एट होम हिंदी में बताये? » How To Make Paneer At Home Hindi Me Bataye - Download the Vokal App\nहाउ टू मेक पनीर एट होम हिंदी में बताये?...\nज्ञान गंगापनीरसामान्य ज्ञान\nहाउ टू मेक पनीर अट होम हिंदी में बताना पनीर की सब्जी बनाना चाहते हैं तो इससे कई वैरीन बनाए रख सकता है मटर पनीर होता है पालक पनीर होता है पनीर मसाला चिली पनीर कुछ भी बना सकते हैं कड़ाई पनीर बना सकते हैं इसके लिए सबसे अच्छा होगा आप यूट्यूब पर बेस्ट शेर की वीडियो देखें उन्होंने कई वैरीअंट बताएं जिससे आप बहुत टेस्टी पनीर सब्जी बना पाएंगे घर पर\nhow to make paneer attack home hindi me batana paneer ki sabzi banana chahte hain toh isse kai vairin banaye rakh sakta hai matar paneer hota hai paalak paneer hota hai paneer masala chili paneer kuch bhi bana sakte hain kadai paneer bana sakte hain iske liye sabse accha hoga aap youtube par best sher ki video dekhen unhone kai vairiant bataye jisse aap bahut tasty paneer sabzi bana payenge ghar par\nहाउ टू मेक पनीर अट होम हिंदी में बताना पनीर की सब्जी बनाना चाहते हैं तो इससे कई वैरीन बनाए


बंगाली डिश: फिश बेगम बहार (Bengali Dish: Fish Begam Bahar) | Fish Recipes\nबंगाली डिश: फिश बेगम बहार (Benga...\nHome » Recipe » बंगाली डिश: फिश बेगम बहार (...\nबंगाली डिश: फिश बेगम बहार (Bengali Dish: Fish Begam Bahar)\nBy Poonam Sharma in Fish , Non-veg , Non-Veg Snacks , Maincourse\nअगर नॉनवेज खाने के शौक़ीन हैं, तो ट्राई करें ये बंगाली स्टाइल फिश फ्राई (Bengali Style Fish Fries). यह बंगाल की पॉप्युलर डिश (Popular Dish) है, जिसे हरी चटनी के साथ सर्व किया जाता है. अगर आप चाहें तो इसे पार्टी स्टार्टर के तौर पर भी सर्व कर सकते हैं. तो ज़रूर ट्राई करें ये बंगाली तड़का.\n1 किलो मछली (कांटे निकालकर2इंच के टुकड़ों में कटी हुई)\n2 टीस्पून सिरका\n1-1 टीस्पून कालीमिर्च पाउडर और अदरक-लहसुन का पेस्ट\n2 अंडे (फेंटे हुए)\nमछली को अदरक-लहसुन के पेस्ट, कालीमिर्च पाउडर, सिरका और नमक के पेस्ट में मेरिनेट करके 1 घंटे तक रखें.\nमेरिनेटेड मछली को अंडे के घोल में डुबोकर ब्रेड के चूरे में लपेटकर गरम तेल में सुनहरा होने तक तल लें.\nFish Begam Bahar (फिश बेगम बहार)


टटका खबर, मंगल, २९ जून – Anjoria\nJune 29, 2010 OmPrakash Singh खबर 0\nमहँगाई का खिलाफ विपक्षी बन्द\nभारत के राजनीतिक दल कवनो मुद्दा पर एकमत ना हो सकस चाहे ऊ मुद्दा भलही आम जनता के दुख दर्द से जुड़ल होखे. महँगाई के मार हर केहू झेलत बा आ कम से कम एह मसला पर कोशिश होखे के चाहत रहे कि समूचा विपक्ष एकमत हो के एकर विरोध करीत. बाकिर ना! पाँच जुलाई के वामपंथी दल गैर भाजपा पार्टियन का साथे मिल के देशव्यापी हड़ताल के एलान कइले बाड़न. भाजपा आ ओकरा सहयोगी दलन से केहू पुछबो ना कइल कि एहमें साथ देबऽ लोग कि ना? स्वाभाविक बा कि राजग के बन्द कवनो दोसरा दिने होखी आ देश के जनता दु दिन के बन्द झेले खातिर मजबूर रही.\nमुंगेर में मिलल विस्फोटक के जखीरा\nएगो मुखबिर का सूचना पर मुंगेर पुलिस एगो घर पर छापा मार के दू क्विंटल विस्फोटक, सवा सौ डिटोनेटर, पाँच पैकेट जिलेटीन, आ चार गो पिस्तौल आ कुछ कारतूस बरामद कइलस. केहू के गिरफ्तारी के कवनो खबर नइखे. बतावल जा रहल बा कि शायद ई सामान नक्सलियन के सप्लाई करे खातिर राखल रहुवे.\nजरल पर नून छिड़कले प्रधानमंत्री\nकहले कि पेट्रोल के मूल्य नियन्त्रण से मुक्त कइल समय के जरुरत रहुवे आ अब डीजलो के दाम पर से कंट्रोल हटा लिहल जाई. हमनि के प्रधानमंत्री के जनता के होखे वाला दिक्कत से बेसी परेशानी सरकारी तेल कंपपनियन के होखे वाला घाटा खातिर बा. उल्टे ऊ विपक्षी दल के सलाह दिहले बाड़न कि एह मसला पर ढेर राजनीति ना होखे के चाहीं.\nभाजपा के रणनीति पर विचार करी संघ\nराष्ट्रीय स्वंयसेवक संघ के प्रतिनिधि भाजपा नेता लोग का साथ बईठ के विचार करीहें कि भाजपा में कइल बदलाव से का फायदा भइल भा का नुकसान. नीतीन गडकरी के भाजपा अध्यक्ष बनवला छह महिना हो गइल. एह बीचे करीब करीब हर जगहा भाजपा के नेतृत्व नया लोग का हाथ में दे दिहल गइल. बाकिर झारखण्ड के सरकार चल गइल आ बिहार के सरकार जात जात बाचल. संघ एह सगरी मुद्दा पर भाजपा प्रतिनिधियन से चर्चा करी. हो सकेला कि कुछ अउरी संघ प्रतिनिधियन के भाजपा में भेज दिहल जाव. भाजपा के संगठन मंत्री के पद अमूमन ओही लोग खातिर सुरक्षित होला.\nबारामूला आ सोपोर में जारी हिंसा का चलते कर्फ्यू\nप्रदर्शन करे वालन पर पुलिस के फायरिंग का बाद काश्मीर के बारामूला आ सोपोर में अशान्ति बहुते बढ़ गइल बा. बेकाबू हालात काबू करे खातिर बारामूला में कर्फयू लगा दिहल गइल बा. केन्द्रीय गृहमंत्री खुद काश्मीर जा के हालात के अध्ययन करीहे. पुलिस फायरिंग के दोष केन्द्र सरकार राज्य सरकार पर\nदूनम्बरिया कालेजन से दूनम्बरिया लड़िका निकलत बाड़े\nविशेषज्ञन के कहनाम बा कि दुसरा दर्जा के प्रोफेशनल कॉलेजन से जवन स्नातक निकलत बाड़े ओहनी के नौकरी मिलल मुश्किल हो जात बा. खास कर के सबले खराब हालत देश के मैनेजमेण्ट कालेजन के बा जहवाँ से पास कइल विद्यार्थी नौकरी लायक नइखन रहत काहे कि ओह विद्यार्थियन के जरुरी औद्योगिक प्रशिक्षण नइखे मिल पावत. जब औद्योगिक अनुभव वाला प्रोफेसर आईआईएम खातिर दुलम बाड़े त एह छोटका कालेजन के का कहल जाव? विद्यार्थियन के अइसनका कालेजन में सोच समुझ के नाम लिखावे के चाही.\nदाम ले के छपे वाली खबरन पर नजर राखल जरुरी\nदेश के विवादित मुख्य निर्वाचन अधिकारी नवीन चावला काश्मीर का श्रीनगर में चल रहल देश भर के निर्वाची अधिकारियन के संबोधित करत कहले बाड़न कि चुनाव लड़े में होखे वाला खर्चा पर काबू आ दाम देके खबर छपवावे का समस्या से निजात पावे खाति ऊ लोग बढ़िया से मन्थन करो. एह दिसाईं हर तरह के विचार सामने ले आवे के आह्वान करत कहले कि समस्या पर हर तरफ से विचार कइल जरुरी बा.\nस्टेट बैंक आपन बेस रेट बढ़वलसि\nरिजर्व बैंक के निर्देश के पालन करत स्टेट बैंक आपन बेस रेट साढ़े सात फीसदी करे के फैसला कइले बा जवन पहली जुलाई से लागू हो जाई. बैंकन के आदत पड़ल बा कि बड़का कर्जदारन के कम सूद पर पईसा उधार देबेले आ आम जनता से बेसी सूद काटेले. अब हर कर्जदार के कम से कम साढ़े सात फीसदी सुद देबही के पड़ी. एकरा बाद बाकियो बैंक एही लाइन पर चलीहे.\nरामजी के माया कहीं धूप कहीं छाया\nयूपी बिहार जब गरमी में जरत छटपटात बा आ बरखा के बेचैनी से इन्तजार करत बा तवने समय असम के कम से कम दस गो जिला बाढ़ से तबाह हो रहल बाड़े. बाढ़ के मुख्य कारण भूटान के कुरिचू डैम से ढेर पानी छोड़ल बा. बाँध कम पानी का समय में नीचे पानी ना जाये देस आ जब पानी ज्यादा हो जाले त बाँध के बचावे खातिर बेसी मात्रा में पानी छोड़ दिहल जाला जवना से निचला इलाका डूबे लागेला.\nसानिया नेहवाल दुनिया के नम्बर वन टेनिस खिलाड़ी बने का तरफ तेजी से बढ़ल जात बाड़ी. सानिया मिर्जा अपना बेहतरीनो समय में २७ वाँ रैंकिंग से उपर ना जा पवली आ अब ओह पाकिस्तनिया से बियाह कर के रैंकिगे का बाहर हो गइल बाड़ी. ओने फीफा विश्वकप फुटबाल में रेफरियन का मनमानी से परिणाम उल्टा पुलटा हो रहल बा. रिप्ले में रेफरियन के गलती साफ लउकला का बादो फीफा अधिकारी फुटबाल मैच में आधुनिक तकनीक के इस्तेमाल नइखन कइल चाहत. इंगलैण्ड आ अर्जेण्टिना रेफरियन का गलत फैसला से टूर्नामेंट का बाहर हो गइली सँ. वइसे आजु परागुवे आ जापान के मैच आ स्पेन के पुर्तगाल से मैच होखे वाला बा. जापान एशिया से अकेला देश बाचल बा एह टूर्नामेंट में. सभकर नजर आजु पुर्तगाल आ स्पेन का मैच पर लागल रही काहे कि स्पेन दुनिया के दू नंबर के टीम आ पर्तगाल तीसरा जगहा पर काबिज बा.


हरीन्द्र हिमकर – Anjoria\nरमबोला आज जवान भइल\nभोजपुरी साहित्य से हमार पहिलका परिचय जवना रचना से भइल तवन रहल हरीन्द्र हिमकर जी के लिखल खण्डकाव्य रमबोला के एगो अंश से. रचना अस नीक लागल कि रटा गइल आ जबे मौका मिले एकरा के सुना के बतावल करीं कि देखीं भोजपुरी में कतना मजगर रचना लिखल जा रहलपूरा पढ़ीं…\nरमबोला के याद करत आपन बात\n– ओम प्रकाश सिंह साल 1975 भा 1976 रहुवे जब पहिला बेर हमरा एगो भोजपुरी के खण्डकाव्य रमबोला के जानकारी एगो दोस्त से मिलल. ऊ हमरा के ओह काव्य के एगो अंश भेजले रहुवन जवना के हम आपन एगो पत्रिका भोजपुरिहा के पहिलका अंक में शामिल कइले रहीं. वइसे तपूरा पढ़ीं…


Thread: भोजपुरी कहानी: सखी\nखेदारू के बिआह फूला संघे बड़ी धूमधाम से भइल। बिदाई के बेरा फूला के माई-बाप, भाई - भउजाई, चाचा-चाची सभे उदास रहे। फूला के सखी चमेलियो कम उदास ना रहली, बाकिर केहू का करित, बेटी के त एक दिन बहुरिया बनहिं के परेला। फूला के अकवारी में भर के चमेली एतना लोर बहवली कि भादवो सरमा गइल। भदवारी में त बरखा के बाद आसमान साफ हो जाला, बाकिर चमेली के आँखियन से ना बरखा ओरात रहे ना बादर। बिदाई भइल, नवसे आ उनके घर के सभे बहुत निहाल रहे। येने कार में बहुरिया के साथे नवसे प्रेम रस में नहात रहलन, त ओने घर के मेहरारू समाज बहुरिया के इन्तजार में नाचत गावत रहे।\nबाकिर भगवान जी के मरज़ी के का कहल जा! ऊहाँ के त कुछ अउरिए मंजूर रहे! बड़ी जोर आन्ही आइल, सड़क के दूनू बगल रहे बड़े बड़े पेड़, बीचे बीचे निकसत रहे बरातिन के काफिला। अचानक एगो पेड़ गिरल, टेक्सी में बइठल खेदारू के बाबूजी घाही हो गइलन। अब का होखो सभे उनके ले के अस्पताल पहुँचल।\nडाक्टर कहलन कि "गहीर चोट लागल बा, आपरेशन करे के पड़ी कम से कम पचास हजार के\nइन्तजाम करीं लोगिन।"\n19-03-2015, 07:43 PM #2\nRe: भोजपुरी कहानी: सखी\nघरे त फूटल कउड़ी ना रहे, कहाँ से आइत पचास हजार! बड़ी घावला के बाद नेउरसेठ बियाज पर रूपया देबे के तइयार हो गइलन। शंकर के चीर-फार, दवा-दारू भइल, कुछ दिन में ऊ त ठीक हो गइलन। बाकिर पचास हजार के करजा कवनो रोग से कम तना रहे। खेदारू बेचारू का करतें! किरिया खा लिहलन कि " जबले हम करजा नाचुकाइब अपना मेहरारू से देहिं ना छुआइब।"\nखेदारू कमाये दिल्ली जात रहलन, उनकर मेहरारू बहुते उदास रहली। करिया बादरघेरले होखे, धान पानी बिन सूखत होखे, आन्ही आवे आ बादर उधिआ जा, बुनियो नापरे त डरेरा पर आस में बइठल किसान के जइसल बुझाला, कुछ अइसने बुझाईल फूलाके। उनकी अँखियन से लोर झरे लागल।\nखेदारू के जाते फूला के रोज ताना मिले लागल। "ये कुलच्छनी के आवते घर भिलागइल। ई मरियो जाइत त करेजा जुड़ाइत।" अउरियो का जाने कवन कवन ताना सुत-उठके मिले, बाकि फूला ये कान से सुनस आ ओ कान से निकाल देस। कबो हिया में नाजोगावस कवनो बाति।\nखेदारू वैल्डिंग के काम सीख लीहले रहलन।\nमहीना में दस-एगारे हजार बनिये जात रहे, हर महीना एक-दू हजार भेजियो देतरहलन। एहीतरे तीन साल बीत गइल। खेदारू नगदे पइसा कमा लिहलें रहलन। सोचलें "अब घरे चले के चाहीं, आखिर बिअजियो त बढ़ते जाता। आ फूला! ऊ त हमके एको छनना बिसारत होइहन, हमके देखते केतना निहाल हो जइहें।"\n19-03-2015, 07:43 PM #3\nहरिफवा खइनी बनवलस, दूनू जानी खाइल लो। उ खइनिया में का जाने का मिला दिहलेरहे कि खेदारू अचेत हो गइलन। बाकिर ओकरा कुछउ ना भइल, ओकरा आदत जे रहे चरसखइला के।\nहरिफवा त खुश हो गइल, झट से अटइची बदल दिहलस, काहें कि अटइचिया एकदम एकेलेखाँ रहे। जब खेदारू के होश आइल त हरिफवा उतर गइल रहे। उनका येह बाति केतनिको शंका ना भइल कि अटइची बदला गइल बा। खेदारू घरे पहुँचलन त नेउर सेठतगादा करे आइल रहलन। खेदारू के देखते बोल परलन "का हो शंकर! तहार बेटा त आगइल कमा के!अब त मिल जाई हमार पइसा!"\n19-03-2015, 07:43 PM #4\n"कवनो चिन्ता कइला के गरज नइखे बाबू जी! हम सब इन्तजाम क के आइल बानी।"\nखेदारू पहिले पाँव छुवलन फेरू मुँह खोललन। सेठ हिसाब जोरलन त एक लाख सेउपरे आइल। खेदारू घर में जा के अटइची खोललन त ओइमें किताब-कापी रहे, पइसा तरहबेना कइल। खेदारू समझ गइलन कि अटइची बदला गइल बा। अब का होखो,सभे कपारे हाथ घलिहल। कइसे मिली भिलाइल अटइची! का जाने मुसाफ़िर ईमानदार रहे कि चाई! एकेसाथेकई गो सवाल गूँजे लागल खेदारू के दिमाग में। बाकिर ई सोच के कि "मेहनत के कमाई हकेहू हजम ना क पाई।" खेदारू सेठ से कह दिहलन कि "राउर पइसा बिहने मिल जाई, अटइची बदला गइल बा, हम पता करे जात बानी, रउवा बिहने आ जाइब।" सेठ ई कहि केचल गइलन कि "बिहने अगर पइसा ना मिली त हम तहार दखिन वाला खेत जोतवा लेब।"\n"अरे चमेली चोरियो करे में मेहनत लागेला, बुद्धी खपावे के परेला, पसेनाझारे के परेला। आज के जमाना में चोरी कइल कवनों पाप नइखे रह गइल। ये घरी तनेता, अधिकारी, सिपाही सभे चोरा रहल बा।"\n"बाकिर हम रउवा के ना करे देब। आज से पाप के कमाई खाइल बन्द। रउवा मेहनत सेकुछऊ कमा के ले आयेब त उ खइला से देहियो प हेरा चढ़ी आ मनवो खुश रही। जाईंहइ अटइची लौटा के आईं।"\n19-03-2015, 07:43 PM #5\nचमेली अटइची खोलली त लाखन रूपिया आ खेदारू संघे फूला के फोटो देख के चिहा गइली!\n"अरे! ई त सखी के अटइची ह!"\n"अरे उहे! जीनके ससूर के एक्सीडेंट हो गइल रहे, ओइदिने जहिया उनकर बिदाईरहे। उनके ससूर के दवाई में ढेर करजा हो गइल रहे, आ खेदारू कसम खइले रहलेंकि जबले उ करजा ना चुकइहें तबले अपना मेहरारू से देहिं ना छुअइहें।"\nचमेली आ मोहन पइसा ले के खेदारू घरे पहुँच गइल लो। खेदारूओ जब पता ना लगा पवलें त\nहार-पाछ के घरे आ गइलन। घरे मोहन के बइठल देखलें त उनके जीव में जीव परल। फूला से\nकवनो मेहरारू हँस हँस के बतिआवत रहे आ उनके बाबू जी से मोहन। खेदारू लगे आ गइलन\n"का हो तू आ गइलअ!"\n19-03-2015, 07:44 PM #6\n"हँ ये खेदारू भाई! हमार मेहरारूओ आइल बाड़ी, तहरा औरत के सखी। हमनी के तहार रूपिया लौटावे आइल बानी जान। हमरा से बहुत बड़हन गलती हो गइल। हो सकी त माफ क दिहअ। अब ल हई आपन अमानत! मोहन अटइची खेदारू के दे दिहलन। नेउरो सेठ भनक पा के आ गइलन। सभे एके जघे खड़ा रहे। खेदारू, सेठ के हिसाब दे के करजा से आजाद हो गइलन। नेउर सेठ जाये लगलन त सभे सेठ के ओर देखत रहे। बाकिर खेदारू के ध्यान त फूला पर रहे, उ फूला के गाल पर चिकोटी काट दिहलन, फूलासुसकरली त सभे ताक दिहल। दूनू जाने\nलजा गइल लो, सब केहू हँस दिहल।


दुर्गापुर की बंगाली बाला पूर्वा भोजपुरी सिनेमा में खेसारी लाल का संगे – Anjoria\nदुर्गापुर की बंगाली बाला पूर्वा भोजपुरी सिनेमा में खेसारी लाल का संगे\nजइसे बंगाली बाला मोनालिसा आजु अपना अभिनय से भोजपुरी फिल्म इंडस्ट्रीज में आपन लोहा मनवावत आपन एगो अलगे पहचान बनवले बाड़ी वइसहीं एगो अउर बंगाली बाला आपन जलवा देखावे भोजपुरी फिल्म इंडस्ट्रीज में आइल बाड़ी. इनकर नाम हवे पूर्वा.\nदुर्गापुर, वर्द्धमान, पश्चिम बंगाल के रहेवाली पूर्वा संतोष बिट के बेटी हई आ स्नातक के पढ़ाई पूरा कर के सिनेमा भोजपुरी में डेग धइले बाड़ी आपन पहिचान बनावे खातिर.\nएहिजा आवे से पहिले पूर्वा अपना गुरु मदन घोष के थिएटर में दू साल ले काम कइले रहली. पूर्वा में अभिनय प्रतिभा भरपूर बा. प्रशांत नंदा के “बंधु” नाम के बंगला फिलिमो में पूर्वा अभिनय कइले रहली त निर्देशक बृजपाल के ’बिहार वाला सईंया’, राणा के ‘तोसे लागी लगन’, श्रीधर शेट्टी के ‘खूनी दंगल’ आ ‘मंगल फेरा‘ फिलिमो में पूर्वा अपना शानदार अभिनय के तारीफ करवा चुकल बाड़ी.\nपूर्वा के शुरुआती सफर बहुते कष्ट वाला रहल तबो अपना इरादन पर अंडिग रहत पूर्वा आपन सपना पूरावे में लागल रहली आ आखिरकार अपना मंजिल का तरफ बढ़िए आइल बाड़ी जहाँ सभे चहुँपल चाहेला. तबहियों पूछला पर पूर्वा के जवाब इहे रहेला कि ई त बस शुरुआत ह. सफर त अबहीं बाकी बा. अबले जवन कइले बानी तवन बहुते कम बा. अबहीं त अभिनय के बारीकी सीखत आगे बढ़े के बा.\nपूर्वा के इरादा सिनेमा भोजपुरी का साथही हिंदीओ सिनेमा में आगे बढ़े के बा. पूर्वा के तीन गो बड़का स्टारन संग फिलिम जल्दिए रिलीज होखे वाला बाड़ी सँ. एहमें खेसारीलाल यादव संगे ’हवा में उड़ता जाए तोहार लाल दुपट्टा मलमल के’, एक्शन सम्राट सुदीप पांडे आ विनय आनंद संगहु फिलिम आवे वाला बाड़ी सँ. कहल जात बा कि अपना अभिनय के दम पर पूर्वा जल्दिए स्टार अभिनेत्री के मुकाम हासिल कर लीहें.\nपूर्वा के सपना बा कि उनुका अभिनय के वइसने तारीफ होखे जइसन काजोल के होला.\n‘नजर लागल राजा तोहरे बंगले पे’ के रिकॉर्डिंग पूरा हो गइल


भोजपुरी फिलिमन के प्रस्तुतिकरण के खुश नइखन मनोज तिवारी | Anjoria's Weblog\nPosted on अक्टूबर 18, 2011 by Anjoria\tएक कहावत ह चमत्कार के नमस्कार! इहो कहल जाला कि चमत्कार रोज-रोज ना होले. अइसने एगो चमत्कार भइल रहे साल 2004 में जब ‘ससुरा बड़ा पइसावाला’ बनल. ओह समय भोजपुरी में फिलिम बनत रहली सँ बाकिर ओतना ना जतना आजु बनत बा. एगो नाम रहल मनोज तिवारी ‘मृदुल’के जिनकर लोक गायक का रूप में श्रोता आ दर्शकन का बीच पहिचान रहे आ एही पहिचान के फिल्म में डाले के प्रयोग कइलन निर्माता सुधाकर पाण्डे आर निर्देशक अजय सिन्हा. प्रयोग सफल रहल आ लोकगायिकी के स्टार भोजपुरी सिनेमा के स्टार बन गइल. फेर त भोजपुरी सिनेमा में स्टार सिस्टमे शुरु हो गइल. एही चमत्कारी अभिनेता मनोज तिवारी से उनुकर हालिया फिल्म इंसाफ आ भोजपुरी सिनेमा के दशा-दिशा पर भइल खास मुलाकात के कुछ अंश एहिजा दिहल जात बा –\nThis entry was posted in गीत-गवनई, देश आ समाज, फिल्म, मनोरंजन, सरोकार and tagged भोजपुरी सिनेमा, मनोज तिवारी by Anjoria. Bookmark the permalink.\t4 thoughts on “भोजपुरी फिलिमन के प्रस्तुतिकरण के खुश नइखन मनोज तिवारी”\tचंदन कुमार मिश्र on अक्टूबर 19, 2011 को 1:20 पूर्वाह्न said:\nReply ↓\tRaghvendra on अक्टूबर 19, 2011 को 4:04 अपराह्न said:\nReply ↓\tRamu on अक्टूबर 22, 2011 को 5:20 अपराह्न said:\nReply ↓\tChandan tiwari on अक्टूबर 23, 2011 को 10:01 पूर्वाह्न said:


Manoj Singh's Page - JaiBhojpuri.com\nBlog PostsDiscussionsEventsGroupsPhotos (1)Photo AlbumsVideos Manoj Singh's Likes Manoj Singh's Friends\nView All Manoj Singh's Page\nRajeev Mishra "राजीव भोजपुरिया" leftacomment for Manoj Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 13, 2011शशि कुमार सिंह (SHASHI) leftacomment for Manoj Singh"प्रणाम आ जय भोजपुरी\nजय भोजपुरी"Sep 13, 2011Rajeev Mishra "राजीव भोजपुरिया" leftacomment for Manoj Singh"जन्म दिवस पर हार्दिक शुभकामनाएं"Sep 13, 2010Ashutosh Ranjan leftacomment for Manoj Singh"जन्मदिन के बहुत बहुत बधाई"Sep 13, 2010Manoj Singh and Ashok Kumar are now friendsFeb 18, 2010Manoj Singh postedaphoto Copy of DSC03671Jul 27, 2009 0\nManoj Singh updated their profile photoJul 27, 2009Admin leftacomment for Manoj Singh"मनोज जी, जयभोजपुरी डॉट कॉम पर राउर स्वागत बा..."Jul 23, 2009Manoj Singh is nowamember of JaiBhojpuri.comJul 23, 2009 Welcome Them! RSS\nManoj Singh's Photos\nAt 5:02pm on September 13, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:42am on September 13, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 12:19pm on September 13, 2010, Rajeev Mishra "राजीव भोजपुरिया" said… जन्म दिवस पर हार्दिक शुभकामनाएं At 12:49am on September 13, 2010, Ashutosh Ranjan said… जन्मदिन के बहुत बहुत बधाई At 9:38pm on July 23, 2009, Admin said… मनोज जी, जयभोजपुरी डॉट कॉम पर राउर स्वागत बा... No comments yet!